குளுவாங் ஸ்ரீ வேல் முருகன்ஆலய கும்பாபிஷேகம் சிறப்பாக நடைப்பெற்றது

குளுவாங், மே 25 – ஜொகூர் குளுவாங்கில் எழுந்தருளியுள்ள ஸ்ரீ வேல் முருகன் ஆலயத்தின் மகா கும்பாபிஷேகம் கடந்த ஜூன் 2ஆம் திகதி மிகச்சிறப்பாக நடந்தேறியது.

60 ஆண்டுகள் பழமை வாய்ந்த இவ்வாலயத்தின் கும்பாமிஷேகத்தை காண பக்தி பரவசத்தோடு நாடு முழுவதுமுள்ள ஆயிரக்கணக்கான பக்தர்கள் திரண்டிருந்தனர்.

மிக பிரமாண்டமான சோளர்கால சிற்பக் கட்டிக் கலையைப் பின்பற்றி 91 அடி இராஜ கோபுரத்துடன் புதுப்பிக்கப்பட்டிருக்கும் இந்த ஆலயத்தின் அழகில் பக்தர்கள் திளைத்திருந்தனர் என்றுதான் சொல்லவேண்டும்.

மலேசியாவிலேயே அகன்ற கல்காரம் கொண்ட இராஜ கோபுர ஆலயமாக திகழும் இவ்வாலயத்தின் கும்பாபிஷேகம் அதிகாலையிலேயே தொடங்கிய நிலையில், சிறப்பு பூஜைகளுக்குப் பின்னர் வந்திருந்த பக்தர்களுக்கு காலாஞ்சி, பிரசாதம் மற்றும் அன்னதானமும் வழங்கப்பட்டது.

இந்நிலையில், ஆலய திருப்பணிகள் சிறப்பாக நடைபெற அனைத்து வகையில் துணையாக நின்ற எல்லா தரப்பினருக்கும் ஆலய நிர்வாகத்தினர் நன்றியைது தெரிவித்துக் கொண்டுள்ளனர்.

ஒரு ஆலய கும்பாபிஷேகத்தில் கலந்துக் கொள்வதன் மூலம் பிறவிப் பயனை அடையலாம் என்பது நமது முன்னோர்களின் இறை நம்பிக்கையாகும்.

அந்த வகையில் குளுவாங் ஸ்ரீ வேல் முருகன் ஆலயத்தின் கும்பாபிஷாகத்தில் கலந்துக் கொண்ட பக்தர்கள் அனைவருக்கும் நல்லது கிட்ட பிரார்திப்போம்.

அதோடு ஶ்ரீ வேல் முருகனை தரிசிக்க எச்சமயத்திலும் பக்தர்கள் ஆலயத்திற்கு வருகை புரிய ஆலய நிர்வாகத்தினர் அழைக்கின்றனர்.

 Tags
kluang

temple news


சமூக ஆர்வலர்  எஸ்.மோகேஷ்  சிறப்பு வாய்ந்த ஆசியான் -இந்தியா  விருதினைப் பெற்றார்

கோலாலம்பூர், பிப் 21 – நாட்டின் சுற்றுச் சூழல் ஆர்வலரான 25 வயது எஸ். மோகேஷ் (S. Mogesh), ஆசியான் -இந்தியா இளையோர் விருது வழங்கி சிறப்பிக்கப்பட்டார் .

இம்மாதம் பிப்ரவரி 12-ஆம் தேதியிலிருந்து 16-ஆம் தேதி வரை இந்தியா, தெலுங்கானா, ஹைதராபாத்தில் ( Hyderabad ) நடைபெற்ற 4-வது ஆசியான் –இந்தியா இளைஞர் உச்சநிலை மாநாட்டில் அவருக்கு அந்த சிறப்புமிக்க விருது வழங்கப்பட்டது.

அந்த விருதினை, தெலுங்கானா ஆளுநர் டாக்டர் தமிழிசை செளந்தரராஜன் , மத்திய கல்வித் துறை இணையமைச்சர் டாக்டர் ராஜ்குமார் ரஞ்சன் சிங் ஆகியோர் எடுத்து வழங்கினர்.

தலைமத்துவ பண்பு மற்றும் தனது விழிப்புணர்வு நடவடிக்கையால் சமூகத்தில் ஏற்படுத்திய தாக்கம், பங்களிப்பு ஆகியவற்றை அடிப்படையாகக் கொண்டு மோகேஷுக்கு அந்த விருது வழங்கப்பட்டது.

மலேசியா புத்ரா பல்கலைகழகத்தின் , மூலக்கூறு உயிரியல் மற்றும் மரபணு பொறியியல் துறையில் முனைவர் பட்டப் படிப்பை மேற்கொண்டு வரும் மோகேஷ் , இதற்கு முன்பு பிரிட்டனில் 2021 டயானா விருதைப் பெற்றவர் என்பது குறிப்பிடத்தக்கது.

 Tags
activist bags prestigious

Asean-India award

M’sian environmental


மலேசியாவின்   Hafiz Hashim மை  பயிற்சியாளராக  நியமிக்க  பி.வி சிந்து விரும்பம்

கோலாலம்பூர், ஜூலை 2 – அடுத்த ஆண்டு பாரிசில் நடைபெறவிருக்கும் ஒலிம்பிக் போட்டிக்கு தயாராகும் பொருட்டு மலேசியாவின் முன்னாள் அகில இங்கிலாந்து பேட்மிண்டன் சாம்பினான Hafiz Hashim மை பயிற்சியாளராக நியமிப்பதற்கு இந்தியாவின் பேட்மிண்டன் நட்சத்திரமான P. V Sindhu விருப்பம் தெரிவித்திருக்கிறார். Hafiz Hashim மின் பயிற்சி திட்ட ஏற்பாடுகளை அங்கீகரிப்பதற்கு இந்திய விளையாட்டுத்துறை வாரியத்தின் உதவியை 2019ஆம் ஆண்டின் உலக சாம்பியனுமான சிந்து நாடியுள்ளாதாக பி.டி.ஐ செய்தி நிறுவனம் தெரிவித்துள்ளது.

40 வயதுடைய Hafiz கடந்த ஆண்டு இறுதியில் மலேசிய பேட்மிண்டன் சங்கத்தின் ஜூனியர் பயிற்சியாளர் பொறுப்பிலிருந்து விலகியதோடு இவ்வாண்டு Hyderabad த்திலுள்ள Suchitra பேட்மிண்டன் Academy யின் பயிற்சியாளர் வாய்ப்பை ஏற்றுக் கொண்டார். 2016ஆம் ஆண்டு

ரியோ ஒலிம்பிக் போட்டியியில் வெள்ளிப் பதக்கம் வென்ற சிந்து கடந்த 2020ஆம் ஆண்டு Tokyo வில் நடைபெற்ற ஒலிம்பிக் போடடியில் வெண்கலப் பதக்கம் வென்றார். 27 வயதுடைய பி.வி சிந்து அடுத்த வாரம் நடைபெறவிருக்கும் கனடா பொது பேட்மிண்டன் போட்டியில் பங்கேற்கவிருக்கிறார். அப்போட்டிக்கு தயாராகும் பொருட்டு கடந்த இரண்டு வாரகாலமாக Hyderabad த்தில் Hafiz சுடன் இணைந்து பயிற்சி திட்டங்களை வரைந்துவருகிறார்.

 Tags
as she prepares

for paris olympic

Sindhu

wants Hafiz to be her coach


சகோதரர் வில்லியம்  என்னைத் தாக்கினார் ;  குற்றம் சாட்டிய  இளவரசர்  ஹெரி

நியு யோர்க், ஜன 5 – தமது சகோதரரான பிரிட்டன் இளவரசர் வில்லியம், வாக்குவாதத்தின் போது தம்மை தாக்கியதாக, தம்மை பற்றிய புதிய புத்தகத்தில் இளவரசர் ஹெரி (Harry) திடுக்கிடும் தகவலை வெளியிட்டிருக்கிறார். தமது மனைவி மேகன் (Meghan Markel), கையாள்வதற்கு கடினமானவர், மரியாதைக் குறைந்தவர் என வில்லியம் கூறியதோடு, தமது கழுத்துப்படையைப் பிடித்து, தரையில் தள்ளியதாக , ஹெரி குறிப்பிட்டிருக்கின்றார். இம்மாத இறுதியில் வெளிவரவிருக்கும் தமது ‘Spare’ சுயசரிதையில் , வில்லியமுடன் ஏற்பட்ட கருத்து வேறுபாடு குறித்து ஹெரி எழுதியிருக்கின்றார். மேலும் அந்த புத்தகத்தில், பிரிட்டன் அரச குடும்பத்துடன் ஏற்பட்ட மோதல் குறித்தும் அவர் எழுதியிருப்பதால், அப்புத்தகத்தை வாங்கி படிக்க பலரும் ஆர்வமுடன் இருக்கின்றனர்.

 Tags
2019

accuses

attack

brother

physical

prince harry

report

William


‘அது விரிசல் அல்ல’ ; கூறுகிறது JKR

பேராக்கில், மே 31-ஆம் தேதி, பொதுமக்களுக்கு திறக்கப்பட்ட, பாகான் டத்தோ – சேஜாகோப் பாலம் சேதமடைந்துவிட்டதாக குற்றச்சாட்டும் காணொளி ஒன்று, நேற்றிரவு சமூக ஊடகங்களில் பரவலாக பகிரப்பட்டது.

குறிப்பாக, பாலத்தில் ஏற்பட்டுள்ள விரிசல் வாயிலாக கீழ் இருக்கும் சுங்கை பேராக் ஆற்றை பார்க்க முடிவதாக, அதில் கூறப்பட்டுள்ளது.

எனினும், இன்று காலை அப்பாலத்தில் மேற்கொள்ளப்பட்ட சோதனையில், பாகான் டத்தோ நோக்கில் செல்லும் திசையில், சுமார் 15 மீட்டர் நீளத்திற்கு கோடு இருப்பது கண்டறியப்பட்டது.

சில குத்தகை பணியாளர்கள், அங்கு சோதனை மற்றும் பழுதுபார்க்கும் பணிகளில் ஈடுபட்டிருந்ததையும் காண முடிந்தது.

அப்பாலம் மூடப்படாததால், அது பயன்பாட்டிற்கு இன்னும் பாதுகாப்பானதாகவே கருதப்படுகிறது.

அதே சமயம், பாலத்தில் காணப்படும் கோடு, பாலத்தின் கட்டமைப்பில் உள்ள காண்கிரீட் விரிவடைவதற்கும், சுருங்குவதற்கும் அமைக்கப்பட்டது ஆகும் என, JKR – பொதுப் பணி துறை கூறியுள்ளது.

அதனால், பாலத்தில் எதுவும் ஏற்படவில்லை எனவும் அது தெளிவுப்படுத்தியது

 Tags
'That's not

a crack'

Says JKR


70 கோடி ரிங்கிட் திட்டம் ;  சிலாங்கூர் மாநில மெந்திரி பெசார் மீது போலீஸ் புகார்

கோலாலம்பூர், மார்ச் 2 – நேரடி பேச்சு வார்த்தையின் வாயிலாக 70 கோடி ரிங்கிட் பெருமானமுள்ள திட்டம் வழங்கப்பட்ட விவகாரம் தொடர்பில், சிலாங்கூர் மெந்திரி பெசார் Datuk Seri Amirudin Shari மீது புகார் செய்யப்பட்டிருப்பதை போலீஸ் உறுதிப்படுத்தியது.

கின்ராரா போலீஸ் நிலையத்தில் , சிலாங்கூர் பெரிக்காத்தான் நெஷனல் தகவல் பிரிவு தலைவர் Mohd Shukor Mustaffa, நேற்று மதியம் அதன் தொடர்பில் போலீஸ் புகார் செய்ததாக , செர்டாங் போலிஸ் தலைவர் A.A அன்பழகன் தெரிவித்தார்.

கிள்ளான் ஆற்றை தூய்மைப்படுத்தி மேம்படுத்தும் 70 கோடி ரிங்கிட் திட்டத்தைப் பெற்ற Landasan Lumayan Berjaya நிறுவனத்தில் Amirudin -னுக்கும் மாநில ஆட்சிக் குழு உறுப்பினர் Izham Hashim -மிற்கும் பங்கு இருப்பதாக உள்நாட்டு ஊடமொன்று செய்தி வெளியிட்டிருந்தது.

இதனிடையே, Landasan Lumayan Berjaya நிறுவனம், சிலாங்கூர் மெந்திரி பெசார் Incorporated நிறுவனத்துக்குச் சொந்தமான துணை நிறுவனம் எனவும், அத்திட்டம் மாநில அரசாங்கத்தின் இலக்கை எட்டவும், முறையாக, வெளிப்படையாக மேற்கொள்ளப்படுவதை உறுதி செய்யவே , அதில் Amirudin , Izham-மின் தலையீடு இருந்ததாக, Landasan Lumayan Berjaya நிறுவனத்தின் தலைமை இயக்குநர் Syaiful Azmen Nordin தெரிவித்தார்.

 Tags
Cops confirm

report lodged against

RM700 million project

Selangor MB over


29 பில்லியன் ரிங்கிட் மதிப்புள்ள சொத்துக்களை எம்.ஏ.சி பறிமுதல் செய்துளளது

கோலாலம்பூர், அக் 3 – நீதிமன்றங்களில் மேற்கொள்ளப்பட்ட சட்ட நடவடிக்கைகள் உட்பட பல்வேறு ஆக்கப்பூர்வமான செயல் திட்டங்களால் MACC எனப்படும் மலேசிய ஊழல் தடுப்பு ஆணையம் 29 பில்லியன் ரிங்கிட் மதிப்புள்ள சொத்துக்களை பறிமுதல் செய்துள்ளது. இவ்வாண்டு ஜனவரி முதல் ஆகஸ்டு மாதம்வரை பிரபல பிரமுகர்கள் மற்றும் பொது நலன் சம்பந்தப்பட்ட வழக்குகள் தொடர்பாக 776 விசாரணைகள் மேற்கொள்ளப்பட்டதோடு , 869பேர் கைது செய்யப்பட்டதும் இந்த நடவடிக்கைளில் அடங்கும் என எம்.ஏ.சி.சியின் தலைமை ஆணையர் டான்ஸ்ரீ ஆசாம் பாகி தெரிவித்தார்.

அதோடு நீதிமன்றங்களில் 326 குற்றச்சாட்டுக்கள் கொண்டு வரப்பட்டதும் இவற்றில் அடங்கும். பறிமுதல் செய்யப்பட்ட சொத்துக்களின் மதிப்பு இவ்வாண்டு பெரிய அளவில் இருந்துள்ளது குறித்தும் எம்.ஏ.சி.சி மகிழ்ச்சி அடைவதாக அவர் கூறினார். 2018ஆம் ஆண்டு முதல் இதுவரை பறிமுதல் செய்யப்பட்ட சொத்துக்கள் மற்றும அபராதங்களின் மூலம் வசூலிக்கப்பட்ட மொத்த மதிப்பு 29 பில்லியன் ரிங்கிட்டிற்கும் அதிகமாகும் என ஆசாம் பாகி கூறினார்.

 Tags
lucut hak harta penalti

rekod RM 29 bilion

SPRM


படிப்பை பாதியிலேயே கைவிடும் போக்கு, இடைநிலைப் பள்ளிகளில் தான் அதிகம் நிகழ்கிறது ; கூறுகிறார் கல்வி துணையமைச்சர்

ஆரம்ப பள்ளி மாணவர்களுடன் ஒப்பிடுகையில், தங்கள் படிப்பை பாதியிலேயே கைவிடும் இடைநிலைப் பள்ளி மாணவர்களின் விகிதமே அதிகம் என, துணைக் கல்வி அமைச்சர் லிம் ஹூய் யிங் தெரிவித்துள்ளார்.

அம்மாணவர்களில் சிலர், வறுமை காரணமாக, படிப்பை தொடராமல், வேலைக்கு செல்வதன் வாயிலாக குடும்ப நிதிச் சுமையை பகிர்ந்து கொள்கிறார்கள்.

அதனால், அது மிகவும் கடுமையாக கருதப்பட வேண்டிய ஒரு சமூக பிரச்சனை எனவும், அதற்கு விரைந்து தீர்வுக் காணப்பட வேண்டுமெனவும், லிம் கூறினார்.

இவ்வாண்டு ஜூன் வரையில், நாடு முழுவதுமுள்ள ஆரம்பப் பள்ளிகளைச் சேர்ந்த 0.07 விழுக்காட்டு மாணவர்களும், இடைநிலைப்பள்ளிகளை சேர்ந்த 0.99 விழுக்காட்டு மாணவர்களும், தங்கள் கல்வியை பாதியிலேயே கைவிட்டது கண்டறியப்பட்டுள்ளது.

பள்ளி மாணவர்கள் குறிப்பாக புறநகர் பள்ளிகளைச் சேர்ந்த மாணவர்கள், படிப்பை பாதியிலேயே கைவிடும் பிரச்சனைக்கு தீர்வு காண, கல்வி அமைச்சு மேற்கொண்டுள்ள நடவடிக்கைகள் குறித்து வினவப்பட்ட போது, லிம் இவ்வாறு பதிலளித்தார்.

 Tags
Dropout rate

higher at secondary school level

says Deputy Education Minister


ரி.ம 1.18 மில்லியன்   போலியாக பணம் கோரியதாக  பெர்லீஸ் முன்னாள்  மந்திரிபுசார்   அஸ்லான் மான்  மீது  5 குற்றச்சாட்டு

கோலாலம்பூர், ஏப் 10 – பிரிட்டனுக்கான போக்குவரத்து செலவு , அங்கு தங்கியது மற்றும் விமான டிக்கெட்டுக்கான செலவுகள் என போலியாக மொத்தம் 1.18 மில்லியன் ரிங்கிட் தொகையை கோரியது தொடர்பில் பெர்லீஸ் முன்னாள் மந்திரிபுசார் Azlan Man மீது 5 குற்றச்சாட்டுக்கள் கொண்டு வரப்பட்டன. உண்மையில் பயணம் செய்யாமலேயே அவர் அந்த தொகைக்காக பணம் கோரியதாக குற்றப்பத்திரிகையில் கூறப்பட்டது. 2013 ஆம் ஆண்டுக்கும் 2017ஆம் ஆண்டுக்குமிடை ய மலேசியா ஊழல் தடுப்பு ஆணைய சட்டத்தின் 18 ஆவது விதியின் கீழ் இந்த குற்றங்களை புரிந்ததாக Azlan Man மீது குற்றஞ்சாட்டப்பட்டது .

கங்கார் செஷன்ஸ் நீதிமன்ற நீதிபதி Norsalha Hamzah முன்னிலையில் தமக்கு எதிராக கொண்டுவரப்பட்ட குற்றச்சாட்டை மறுத்து Azlan விசாரணை கோரினார். அவருக்கு ஒரு நபர் உத்தரவாதத்தின் பேரில் 50,000 ரிங்கிட் ஜாமின் வழங்கப்பட்டதோடு அவரது கடப்பிதழும் முடக்கப்பட்டது. கடந்த 2013 ஆம் ஆண்டு டிசம்பர் 20 ஆம் தேதிக்கும் 2014ஆம் ஆண்டு ஜனவரி 4 ஆம் தேதிக்குமிடையே 216,260 ரிங்கிட் போலி கோரிக்கை கோரியதாக முதல் குற்றச்சாட்டு கொண்டு வருப்பட்டது. அதனை தொடர்ந்து அடுத்தடுத்த இதர நான்கு குற்றச்சாட்டுக்கள் அவர் மீது கொண்டு வரப்பட்டன.

 Tags
Charged with submitting

Ex -Perlis MB

on false claim

over RM 1 mil


தேர்வு காலத்தில் வெள்ளத்தை எதிர்கொள்ள கல்வியமைச்சு தயார் நிலையில் உள்ளது

நிபோங் தெபால், பிப் 19 – நாளை தொடங்கி மார்ச் 15 -ஆம் தேதி வரையில் நடைபெறும் SPM தேர்வு காலத்தில், வெள்ளம் ஏற்பட்டால் அதனை எதிர்கொள்ளவதற்கான, முன்னேற்பாடுகளை கல்வி அமைச்சு செய்திருப்பதாக, அமைச்சர் Fadhlina Sidek தெரிவித்தார்.

பள்ளிகள் தேர்வு மையமாகவும் அதே வேளை வெள்ள துடைப்பு மையமாகவும் செயல்படுவதற்கான தயார் நிலையில் உள்ளன. அதோடு வெள்ளத்தின் போது தேவைப்படும் இதர வசதிகளும் தயார் நிலையில் இருக்க Nadma – தேசிய பேரிடர் மையத்தின் உதவியும் பெறப்பட்டிருப்பதாக அமைச்சர் கூறினார்.

பினாங்கு , நிபோங் தெபாலில், 5 தமிழ்ப் பள்ளிகளுக்கான தொடக்க உதவியை வழங்கும் நிகழ்ச்சியில் கலந்து கொண்ட பின்னர் அவர் இதனைத் தெரிவித்தார்.

முன்னதாக, Jawi தொகுதியில் உள்ள தமிழ்ப் பள்ளிகளைச் சேர்ந்த 150 மாணவர்களுக்கு Nationgate நிறுவனம் 12,000 ரிங்கிட் பெருமானமுள்ள உதவிநிதியைப் பகிர்ந்தளித்தது.

இதனிடையே, கைவிடப்பட்டிருக்கும் Sungai Bakap தமிழ்ப் பள்ளியின் கட்டுமானப் பணிகள் , அட்டவணைப்படி மேற்கொள்ளப்படுவதை தமதமைச்சு உறுதி செய்யுமென , நிபோங் தெபால் நாடாளுமன்ற உறுப்பினருமான Fadhlina Sidek தெரிவித்தார்.

 Tags
Fadhlina Sidek

MOE

prepared

tackle floods


89  மாணவர்கள்  எஸ்.பி.எம் தேர்வுக்கு  செல்ல முடியாமல்  சிக்கித் தவிப்பு

ஜோகூர் பாரு, மார்ச் 1 – ஜோகூரில் வெள்ளத்தின் காரணமாக 89 மாணவர்கள் எஸ்.பி.எம் தேர்வுக்கு செல்ல முடியவில்லை. வெள்ள நிலைமை மோசமடைந்ததால் இன்று காலை மணி 10 .30 மணிவரைக்கூட அந்த மாணவர்கள் தேர்வுக்கு வரவில்லையென ஜோகூர் மாநில கல்வி, தகவல் மற்றும் தொடர்புத்துறைக்கான ஆட்சிக்குழு உறுப்பினர் Norlizah Noh தெரிவித்தார். கூலாயில் ஒரு பள்ளியிலுள்ள மாணவர்களும், சிகாமாட்டிலுள்ள ஏழு பள்ளிகளைச் சேந்ந்த மாணவர்களும் எஸ்.பி.எம் தேர்வை இன்று எழுத முடியாத நிலை ஏற்பட்டதாக அவர் கூறினார்.

 Tags
89 SPM candidates

attend the exam

due to floods

stranded did not


கடலில் சுயநினைவற்ற நிலையில் மீட்கப்பட்ட ஐயன்மேன் போட்டியாளர் முஹாய்னி மாமுட் மருத்துவமனையில் இறந்தார்

கோலாலலம்பூர், அக் 9 – லங்காவி ஐயன்மேன் (Ironman) போட்டியின்போது அதன் பங்கேற்பாளர்களில் ஒருவரான முஹாய்னி மாமுட், கடலில் நீந்திக்கொண்டிருக்கும்போது சுயநினைவு இழந்ததால் மூழ்கும் நிலைமையில் மீட்கப்பட்டு மருத்துவமனையில் அனுமதிக்கப்பட்ட ஒரு நாளுக்குப் பின் நேற்றிரவு மரணம் அடைந்தார். லங்காவி சுல்தானா மலிஹா மருத்துவமனையில் தீவிர சிகிச்சை பிரிவில் சிகிச்சை பெற்று வந்த 44 வயதுடைய முஹாய்னி இறந்ததாக அவரது குடும்பத்தினர் கூறினர். ஐயன்மேன் போட்டி சைக்கிளோட்டம் , நீச்சல் மற்றும் மரத்தோன் ஓட்டம் ஆகிய மூன்று கட்டங்களை கொண்டதாகும். நீச்சல் போட்டியின்போது உடல் ஆரோக்கிய பிரச்சனை காரணமாக முஹாய்னி மீட்கப்பட்டு கவலைக்கிடமான நிலையில் மருத்துவமனையில் அனுமதிக்கப்பட்டிருந்தார். தீவிர சிகிச்சை பிரிவில் அனுமதிக்கப்பட்ட அந்த பெண் தொடர்ந்து கவலைக்கிடமான நிலையிலேயே இருந்ததாக இதற்கு முன் கெடா சுகாதார இயக்குனர் டத்தோ டாக்டர் ஒத்மான் வாரிஜோ கூறியிருந்தார்.

 Tags
dies in hospital

Ironman athlete

Muhaini

rescued


பினாங்கு இந்து அறப்பணி வாரியத்தின் புதிய தலைவராக RSN ராயர் நியமனம்

ஜோர்ச் டவுன், செப் 4 – பினாங்கு இந்து அறப்பணி வாரியத்தின் புதிய தலைவராக, ஜெலுத்தோங் நாடாளுமன்ற உறுப்பினர் RSN ராயர் நியமிக்கப்பட்டுள்ளார்.

அவரது நியமனம் ஆகஸ்டு 30ஆம் திகதி முதல் அமலுக்கு வந்த நிலையில், 2024ஆம் ஆண்டு ஜூலை 31ஆம் திகதி முடிவடைவதாக பினாங்கு முதல்வர் Chow Kon Yeow தெரிவித்துள்ளார்.

தலைவராக நியமனம் செய்யப்பட்டுள்ளதன் வழி, இந்த அறவாரியத்தில் ஒட்டுமொத்த செயல்பாட்டினை மேம்படுத்துவார் என தாம் நம்புவதாக Chow Kon Yeow கூறினார்.

2008ஆம் ஆண்டு முதல் பினாங்கு இந்து அறப்பணி வாரியத்தின் துணைத் தலைவராகவும், வாரிய உறுப்பினராகவும் ராயர் இருந்து வருகிறார்.

இதனிடையே, இந்த அறவாரியத்தின் புதிய உறுப்பினர்களின் பட்டியலை விரைவில் ராயர் வெளியிடுவார் என எதிர்பார்க்கப்படுகிறது.

பினாங்கு இந்து அறப்பணி வாரியத்தின் தலைவராக இதற்கு முன் பினாங்கின் முன்னாள் துணை முதல்வர் பேராசிரியர் ராமசாமி இருந்தார் என்பது குறிப்பிடத்தக்கது.

 Tags
board chairman

is new Hindu endowment

Jelutong MP Rayer


முட்டை  விநியோகிப்பாளரை  சந்திப்பதற்கு இந்தியா சென்றேனா – சரவணன் மறுப்பு

கோலாலம்பூர், மார்ச் 13 – முட்டை விநியோகிப்பாளரை சந்திப்பதற்காக

நான் இந்தியா சென்றேனா? மறுத்திருக்கின்றார் ம.இ.காவின் துணைத் தலைவர் டத்தோஸ்ரீ எம். சரவணன்.

இந்தியாவிற்கு நான் ஆன்மீக பயணம்தான் மேற்கொண்டிருந்தேன். விவசாய மற்றும் உணவு உத்ரவாத அமைச்சர் முகமட் சாபு மற்றும் சர்ச்சைக்குரிய வர்த்தக பிரமுகர் தீபக் ஜெய்கிஷனையும் தற்செயலாகத்தான் சந்திக்க நேர்ந்தது.

தான் பயணித்த அதே விமானத்தில்தான் அவர்களும் பயணித்திருந்தனர். நடைபாதை அதிக தூரத்தில் இருந்ததால் நாங்கள் அனைவரும் சென்னை விமான நிலையத்தில் Buggy வாகனத்தில் ஒன்றாக ஏறிச் சென்றோம் என சரவணன் தெரிவித்துள்ளார். கடந்த வெள்ளிக்கிழமையன்று MalaysiaNow இணையத்தளம் இவர்கள் மூவரும் ஒன்றாக பயணிக்கும் படத்தை வெளியிட்டு முட்டை விநியோகிப்பாளரை சந்திப்பதற்காக அவர்கள் சென்றிருந்ததாக செய்தி வெளியிட்டிருந்தது குறிப்பிடத்தக்கது.

 Tags
but did not follow

Saravanan admitted

the minister

to find eggs

To India


அழைப்பு மைய இணைய மோசடி கும்பல்; நால்வர் கைது.

கோலாலம்பூர் ஜூன் 9 – கோலாலம்பூர், புக்கிட் பிந்தாங்கில் உள்ள அடுக்குமாடி குடியிருப்பில் மேற்கொள்ளப்பட்ட சோதனையில், இணைய மோசடியில் ஈடுபட்டிருந்த இரு ஆண்கள் மற்றும் இரு பெண்களை போலீசார் கைது செய்தனர்.

கைதானவர்கள் அனைவரும் 21 முதல் 23 வயதுக்கு உட்பட்டவர்கள்.

அழைப்பு மைய சேவையின் வழி, 308 ரிங்கிட் முதல் 3086 ரிங்கிட் வரையிலான உறுப்பினர் உரிமம் வழங்குவாதாக கூறி ஆஸ்திரேலிய பிரஜைகளை குறிவைத்து அந்த மோசடி கும்பல் செயல்பட்டு வந்துள்ளது.

இந்தக் கும்பல், கடந்த மார்ச் மாதம் முதலே மோசடி வேலைகளில் ஈடுபட்டு வந்ததும் கண்டுபிடிக்கப்பட்டுள்ளது.

இக்கும்பலின் தலைவன் என நம்பப்படும் ஆடவனை கண்டுபிடிக்கும் வேலை தீவிரப்படுத்தப்பட்டுள்ளது.

 Tags
call centre raid

Four nabbed in scam

in Bukit Bintang


அமைச்சர் உட்பட மூவரிடமிருந்து MACC வாக்குமூலம் பதிவு

ஷா ஆலாம், ஜூலை 4 – கோலாலம்பூர் அனைத்துலக விமான நிலையத்தில், சீன சுற்றுப் பயணியை உட்படுத்திய சம்பவத்தில் ஊழல் நிகழ்ந்திருப்பதாக கூறப்படும் விவகாரத்தை, MACC – மலேசிய ஊழல் தடுப்பு ஆணையம் கடுமையாக கருதுகிறது.

அச்சம்பவம் தொடர்பில், MACC துல்லிய விசாரணை மேற்கொண்டு வருகிறது.

அச்சம்பவம் தொடர்பில், இதுவரை அமைச்சர் உட்பட இரு சீன நாட்டவர்களிடமிருந்தும், MACC வாக்குமூலம் பதிவுச் செய்துள்ளது.

அதே சமயம், குடிநுழைவுத் துறை அதிகாரிகள் சிலரும் இன்று வாக்குமூலம் அளிக்க அழைக்கப்பட்டுள்ளதை, MACC உறுதிப்படுத்தியது.

 Tags
: SPRM buru

000

dalang minta RM18

di KLIA

Insiden kecoh


தணிக்கைக்கு அனுபப்பட்ட ‘புலாவ்’ டிரெய்லர் அது இல்லை ; கூறுகிறது தணிக்கை வாரியம்

கோலாலம்பூர், ஜன 19 – ‘புலாவ்’ படத்தின் டிரெய்லரில் இடம்பெற்றுள்ள உள்ளடக்கம், தங்களிடம் சமர்ப்பிக்கப்பட்டதை காட்டிலும் மாறுபட்டிருப்பதாக, LPF திரைப்பட தணிக்கை வாரியம் கூறியுள்ளது.

தணிக்கைக்கு அனுபப்பட்ட டிரெய்லரும், சமூக ஊடகங்களில் பகிரப்படும் டிரெய்லரும் மாறுபட்டிருப்பதாக, திரைப்பட தணிக்கை வாரியம் தெரிவித்தது.

சமூக ஊடகங்களில் பகிரப்படுவதை போல அது ஆபாச படம் அல்ல. மாறாக, திகில் படமாகவே அது வகைப்படுத்தப்பட்டுள்ளது.

இணையத்தில் வெளியிடப்படும் திரைப்பட டிரெய்லர்கள், திரைப்பட தணிக்கை வாரியத்தின் அதிகாரத்திற்கு உட்படாது எனவும் அவ்வாரியம் தெளிவுப்படுத்தியது.

முன்னதாக, ‘புலாவ்’ திரைப்படத்தின் டிரெய்லர் பார்ப்பதற்கு ஏற்றதாக இல்லையென, தொடர்பு இலக்கவியல் அமைச்சர் பாஃமி பாட்சில் கூறியிருந்தார்.

 Tags
different

Film Censorship Board

movie

Pulau

trailer


பினாங்கு உணவகத்தில் வாடிக்கையாளரைக் கத்தியால் குத்திய உணவக பணியாளருக்கு போலீஸ் வலைவீச்சு

ஜோர்ஜ் டவுன், அக் 11 – கடந்த புதன்கிழமை, பினாங்கு ஜோர்ஜ் டவுனில், மேடான் செலெரா உணவகத்தில் வாடிக்கையாளர் ஒருவரை கத்தியால் குத்திய தலைமறைவாகிய உணவக பணியாளரை போலீஸ் தேடி வருகிறது.

தகவல் கிடைத்து சம்பவ இடத்திற்கு விரைந்தபோது, அந்த பணியாளர் அங்கிருந்து தப்பியோடிவிட்டதாக ஜோர்ஜ் டவுன் துணை கமிஷனர் Soffian Santong தெரிவித்தார்.

குத்தப்பட்ட வாடிக்கையாளர் மருத்துவமனையில் அனுமதிக்கப்பட்டுள்ள நிலையில் குற்றவாளி தேடப்பட்டு வருகிறது.

இக்குற்றத்தில் பயன்படுத்தப்பட்ட ஆயுதத்தையும் போலிசார் சம்பவ இடத்திலிருந்து பறிமுதல் செய்யப்பட்டுள்ளது.

இதனிடையே, சம்பந்தப்பட்ட உணவாக பணியாளருக்கும் அந்த வாடிக்கையாளர்களுக்கும் இடையில் ஏற்பட்ட வாக்குவாதமே இச்சம்பவத்திற்கு காரணம் என நம்பப்படுகிறது.

 Tags
Cops searching for man who stabbed customer at Penang food court


வீட்டின் கூரை மூலமாக  தப்ப முயன்ற  போதைப் பொருள்  கும்பல்  முறியடிப்பு

கோலாலம்பூர், மார்ச் 28 – சந்தேகப் பேர்வழியின் வீட்டின் கூரை மூலம் போதைப் பொருள் கும்பல் ஒன்று தப்பியோடும் முயற்சியை கோலாலம்பூர் போலீசார் முறியடித்தனர். Jinjang Baru – வில் திங்கட்கிழமை காலையில் போலீஸ் மேற்கொண்ட நடவடிக்கைக்கு உதவுவதற்கு தீயணைப்பு வீரர்களும் அழைக்கப்பட்டதாக கோலாலம்பூர் போலீஸ் இடைக்காலத் தலைவர் டத்தோ Yahaya Othman தெரிவித்தார். அந்த நடவடிக்கையின்போது போதைப் பொருள் விநியோகிப்பாளர்கள் என நம்பப்படும் பத்து சந்தேகப் பேர்வழிகள் கைது செய்யப்பட்டனர். அவர்களில் ஒன்பது ஆடவர்களும் ஒரு பெண்ணும் அடங்குவர். பல்வேறு போதைப்பொருள் குற்றங்கள் தொடர்பில் மேலும் 17 ஆடவர்களும் கைது செய்யப்பட்டதாக Yahaya Othman தெரிவித்தார்.

 Tags
Cops

Firemen

foil attempt

in Jinjang

members

of drug syndicate

through house roof

to escape


சிங்கப்பூரின் முன்னாள் பிரதமர்  லி குவான் யூவுக்கு  மன்னார்குடியில்  நினைவுச்சின்னம்: முதல்வர் ஸ்டாலின் அறிவிப்பு

சிங்கப்பூர், மே 25- சிங்கப்பூரின் நவீனச் சிற்பி என வருணிக்கப்படும் அந்நாட்டின் முன்னாள் பிரதமர் லி குவான் யூவுக்கு தமிழ்நாட்டில் மன்னார்குடியில் நினைவுச்சின்னம் அமைக்கப்படும் என்று தமிழக முதல்வர் மு.க ஸ்டாலின் அறிவித்துள்ளார். சிங்கப்பூரில் வசிக்கும் தமிழர்களில் பெரும்பகுதியினர் மன்னார்குடி, பட்டுக்கோட்டை பகுதிகளைச் சேர்ந்தவர்கள். அங்குள்ள கிராமங்களில் உள்ள ஒவ்வொரு வீட்டுக்கும் சிங்கப்பூருடன் தொடர்பு உண்டு என்பதை நான் நன்றாக அறிவேன். இந்த கிராமங்களில் இருந்து சிங்கப்பூருக்கு வந்தவர்கள் தான் அதிகம். எனவே, லீ குவான் யூ பெயரால் நூலகமும் சிலையும் மன்னார்குடியில் அமையும் என ஸ்டாலின் தெரிவித்தார். சிங்கப்பூரில் உள்ள தமிழ் அமைப்புகள் இணைந்து நடத்திய கலாசார சந்திப்பு நிகழ்ச்சியில் கலந்து கொண்டு பேசியபோதுபோது அவர் இதனைத் தெரிவித்தார்.

சிங்கப்பூரின் தந்தை என்று போற்றப்படும் லீ குவான் யூ அவர்களால்தான் தமிழர்களும் தமிழும் இங்கு உயர்வை அடைய முடிந்தது. அறிஞர் அண்ணா அவர்களின் பேச்சால் ஈர்க்கப்பட்டவர் லீ குவான் யூ. சிங்கப்பூரில் அண்ணாவின் உரையை கேட்ட லீ குவான் யூ, தனது மூத்த சகோதரர் என்று பாசத்தோடு அவரை அழைத்தார். அதுமட்டுமல்ல, தமது அலுவலகத்துக்கு அண்ணாவை அழைத்து விருந்து கொடுத்தார். அதனால்தான் லீ குவான் யூ இறந்தபோது சிங்கப்பூர் நாயகன் என்று போற்றினார் கலைஞர் என ஸ்டாலின் சுட்டிக்காட்டினார்.

 Tags
announcement

In Mannargudi Memorial:Chief

Minister Stalin's

Prime Minister

Singapore Former

To Lee Kuan Yew


விமானத்தை விபத்தில்  சிக்க வைத்தவருக்கு   20 ஆண்டு  சிறை தண்டனை விதிக்கப்படலாம்

சன் பிரான்சிஸ்கோ, மே 13 – அதிகமானோர் Youtube பார்க்க வேண்டும் என்பதற்காக தனது விமானத்தை கலிபோர்னியாவில் காட்டுப் பகுதியில் வேண்டுமென்றே விபத்தில் சிக்கவைத்து அதனை வெடிக்கச் செய்த Youtube பயணர் ஒருவர் 20 ஆண்டுகள் சிறைத் தண்டனையை எதிர்நோக்கியுள்ளனார். அதற்கு முன்னதாகவே வான் குடை மூலம் கீழே குதித்த யுடியுப் விமானி Trevor Jacob 20 ஆண்டு சிறைத்தண்டனையை எதிர்நோக்கும் அபாயம் இருப்பதாக அமெரிக்க அதிகாரிகள் தெரிவித்தனர். எனது விமானத்தை நான் விபத்தில் சிக்க வைத்தேன் என்ற தலைப்பிலான அவரது யுடியுப் காணொளியை இதுவரை 30 லட்சம் பேர் பார்த்துள்ளனர். விமானம் விபத்தில் சிக்கும் காட்சிகள் மற்றும் அதில் இருந்து எப்படி வான்குடை மூலம் Trevor Jacob தப்பும் காட்சிகளும் இடம் பெற்றிருந்தது. கடந்த 2021 ஆம் ஆண்டு நவம்பர் மாதம் தென் கலிபோர்னியாவில் தனது விமானத்தின் இயந்திரம் செயல் இழந்தாக கூறி ஒரு இயந்திரம் கொண்ட விமானத்திலிருந்து வான்குடை மூலமாக அவர் உயிர்தப்பினார். இந்த சம்பவம் அனைத்தையும் Trevor Jacob செல்பி எடுத்துள்ளார்.

 Tags
20 years jail

california plane crash

faces up to

YouTuber who staged


சீனப் பெருநாளை முன்னிட்டு கூடுதல்  ETS  ரயில் சேவைகள்

கோலாலம்பூர், ஜன 8 – இம்மாதம் ஜனவரி 22 –ஆம் தேதி வரவேற்கப்படும் சீனப் பெருநாளை முன்னிட்டு , KL Sentral – லில் இருந்து Padang Besar வரையிலான கூடுதல் இரு ETS ரயில் சேவைகள் நாளொன்றுக்கு ஏற்படுத்தப்படுமென KTMB நிறுவனம் தெரிவித்தது.

19 -ஆம் தேதியிலிருந்து ஜனவரி 24-ஆம் தேதி வரைக்குமான அந்த கூடுதல் ETS ரயில் பயணங்களுக்கான டிக்கெட்டுகள் நாளை முதல் விற்கப்படும்.

இந்த கூடுதல் பயணம் நாளொன்றுக்கு 630 டிக்கெட்டுகள் என மொத்தம் 3, 780 டிக்கெட்டுகளை உட்படுத்தியிருக்குமென KTMB நிறுவனம் தெரிவித்தது.

 Tags
Chinese New year

conjunction

ETS

KTMB

provides

two additional


பிரதமரின் வெளிநாட்டுப் பயணங்கள் சொந்த நலனுக்காக அல்ல ; வெளியுறவு அமைச்சர்

பெய்ஜிங், மார்ச் 29 – அண்மையில், பிரதமர் டத்தோ ஶ்ரீ அன்வார் இப்ராஹிம், கம்போடியாவுக்கும் சவூதி அரேபியாவுக்கும் மேற்கொண்ட அதிகாரப்பூர்வ வெளிநாட்டுப் பயணங்கள் சொந்த அரசியல் நலனுக்கானது அல்ல. மாறாக அந்த வெளிநாட்டுப் பயணங்கள் இரு நாடுகளின் உறவை உட்படுத்தியதோடு, மலேசியாவின் நன்மைக்காக மேற்கொள்ளப்பட்டவை என வெளியுறவு அமைச்சர் டத்தோஶ்ரீ சம்ரி அப்துல் காதீர் ( Datuk Seri Zambry Abdul Kadir ) தெரிவித்தார்.

பிரதமர் மேற்கொள்ளும் வெளிநாட்டுப் பயணங்கள் குறித்து குறை கூறுபவர்களும், எந்தவொரு செயலையும் அரசியல் சர்ச்சையாக்க முயல்பவர்களும், முதலில் நாட்டின் நன்மையை கருத்தில் கொள்ளும்படி அவர் கேட்டுக் கொண்டார் .

அன்வாரும் அவரது பேராளர் குழுவினரும் அண்மையில் சவூதி அரேபியாவுக்கு மேற்கொண்டிருந்த பயணம் தோல்வியில் முடிந்ததாக கூறப்பட்டிருப்பது தொடர்பில் , சம்ரி அவ்வாறு கருத்துரைத்தார்.

 Tags
are not for

Official visits abroad

personal glory

Zambry


விரைவு பஸ்     கவிழ்ந்து   மரத்தில்  மோதியது மூவர் மரணம்

லீப்பிஸ், செப் 20 – விரைவு பஸ் ஒன்று கவிழ்ந்து மரத்தில் மோதி விபத்துக்குள்ளானதில் அதிலிருந்த பயணிகளில் மூவர் மரணம் அடைந்தனர். கோலாலம்பூரை நோக்கி திரும்பிக்கொண்டிருந்த அந்த விரைவு பஸ் Lipis , Merapoh, Kampung Kubang Rusa வில் ஒரு வளைவில் கவிழ்ந்த பின்னர் அருகேயுள்ள மரத்தில் மோதியது. அந்த விபத்தில் 56 வயதுடைய பஸ் ஓட்டுனர் Abdul Aziz Daud, தீயணைப்பு வீரரான 55 வயதுடைய பயணி Mohd Syukri Mat Noor மற்றும் வங்காளதேச பிரஜையான 41 வயது Hossain Kamal ஆகியோர் மரணம் அடைந்தனர். அந்த விபத்தின்போது இரண்டு அடுக்குகளைக் கொண்ட Lienadia Express பஸ்ஸில் 18 பயணிகளும் இரண்டு ஓட்டுனர்களும் இருந்தனர். இன்று அதிகாலை மணி 1.55 அளவில் Kelantan, Kuala Krai யிலிருந்து கோலாலம்பூருக்கான சேவையில் ஈடுபட்டிருந்தபோது அந்த பஸ் விபத்துக்குள்ளானதாக தீயணைப்பு மற்றும் மீட்புத் துறையின் பகாங் மாநில துணை இயக்குனர் இஸ்மாயில் அப்துல் கனி தெரிவித்தார்.

 Tags
bas ekspres terbabas

langgar pokok

Tiga maut


காப்புறுதி மோசடி ; ஐந்து லட்சத்து 90 ஆயிரம் ரிங்கிட்டை இழந்தார் முன்னாள் ஆசிரியர்

உத்தாங் மெலிந்தாங்; ஏப் 5 – பேராக், உத்தாங் மெலிந்தாங்கில், பணி ஓய்வுப் பெற்ற முன்னாள் ஆசிரியர் ஒருவர், காப்புறுதி முகவர் என தங்களை அடையாளப்படுத்திக் கொண்ட மோசடி கும்பலிடம், ஐந்து லட்சத்து 85 ஆயிரத்து 904 ரிங்கிட் 22 சென்னை பறிகொடுத்தார்.

முதலில், அம்பாங்கிலுள்ள தனியார் மருத்துவமனை ஒன்றுக்கு 68 ஆயிரத்து 800 ரிங்கிட் காப்புறுதி தொகையை சம்பந்தப்பட்ட ஆசிரியர் செலுத்த வேண்டுமென கோரி, நபர் ஒருவர் தொடர்புக் கொண்டதாக, பேராக் மாநில போலீஸ் தலைவர் டத்தோ ஸ்ரீ முஹமட் யுஸ்ரி ஹசான் பஸ்ரி தெரிவித்தார்.

எனினும், அதனை அந்த 59 வயது முன்னாள் ஆசிரியர் மறுத்ததால், அது தொடர்பில் புகார் செய்யுமாறு போலீஸ் அதிகாரி ஒருவருடன் அவரது தொலைப்பேசி அழைப்பு இணைக்கப்பட்டுள்ளது.

அதன் பின்னர், விசாரணைக்காக, சம்பந்தப்பட்ட முன்னாள் ஆசிரியரின் வங்கிக் கணக்கில் இருந்த பணம் அனைத்தையும் அவர் மற்றொரு வங்கிக் கணக்கிற்கு மாற்றியதோடு, தனது பணப்பட்டுவாடா அட்டையின் விவரங்களையும் கொடுத்துள்ளார்.

எனினும், கடந்த திங்கட்கிழமை சொந்த தேவைக்காக, வங்கியில் பணத்தை மீட்க சென்ற போதுதான், தான் மோசடி கும்பலால் ஏமாற்றப்பட்டதை உணர்ந்து அந்த முன்னாள் ஆசிரியர் போலீஸ் புகார் செய்ததாக, டத்தோ ஸ்ரீ முஹமட் யுஸ்ரி சொன்னார்.

 Tags
almost RM590000

Retiree loses

to insurance scam


15 இடங்களில் ஆரோக்கியமற்ற காற்று மாசு குறியீடு அதிகரிப்பு

கோலாலம்பூர், அக் 9 – புகை மூட்டத்தினால் மத்திய தீபகற்ப மலேசியாவின் முக்கிய நகர்கள் உட்பட 15 இடங்களில் காற்று மாசு குறியீடு மிகவும் மோசம் அடைந்திருப்பதாக அறிவிக்கப்பட்டுள்ளது.

நேற்றிரவு மணி 8 வரை நெகிரி செம்பிலான் நீலாயில் காற்று மாசு தூய்மைக்கேடு குறியீடு 160 ஆக உயர்ந்தது.

கோலாலம்பூர் பத்து மூடாவில் 116 ஆகவும் செராஸில் 154 ஆகவும் கிள்ளானில் 122 ஆகவும் , புத்ரா ஜெயாவில் 119 ஆகவும் பந்திங்கில் 151 ஆகவும் , போர்ட்டிச்சனில் 153ஆகவும் அலோஸ்காஜாவில் 137 ஆகவும் காற்று தூய்மைக் கேட்டின் குறியீடு காட்டியிருக்கிறது.

மேலும் புக்கிட் ரம்பையில் 158 ஆகவும் , மலாக்கா நகரில் 141 ஆகவும், தங்காகில் 106 ஆகவும், சிகாமாட்டில் 109 ஆகவும்,பத்து பஹாட்டில் 155 ஆகவும் குவந்தான் இன்டெரா மஹ்கொத்தாவில் 102 ஆகவும் காற்று மாசு தூய்மைக்கேடு இருந்தது.

காற்று மாசு தூய்மைக் கேட்டின் குறியீடு 101 மற்றும் 200க்கிடையே இருந்தால் ஆரோக்கியமற்றதாக கருதப்படுகிறது.

இந்நிலையில் காளிமந்தன், சுமத்ரா மற்றும் தீபகற்க மலேசியாவில் சில பகுதிகளிலும் தீவைக்கும் சம்பவங்கள் கண்டறியப்பட்டதாக ஆசியான் புகைமுட்டம் செயலி தகவல் வெளியிட்டிருக்கிறது.

 Tags
envelops major towns

in central peninsula

Unhealthy air


பத்தாங் காளி நிலச்சரிவின்போது மீட்பு நடவடிக்கையில் ஈடுபட்ட “பிளேக்” K9 நாய், புற்றுநோயால் மரணம்

புத்ரா ஜெயா, செப் 20 – பத்தாங் காலியில் கடந்த ஆண்டு டிசம்பர் மாதம் நிகழ்ந்த நிலச்சரிவின்போது தேடும் மற்றும் மீட்பு நடவடிக்கையில் பெரும் பங்காற்றிய தீயணைப்பு மற்றும் மீட்புத்துறையின் மோப்ப நாய் பிரிவுகளில் இடம்பெற்றிருந்த “பிளேக்” (Blake) நேற்று புற்றுநோயினால் மடிந்தது. பிளேக்கிற்கு “Lymphoma” எனப்படும் நிணநீர்க்குழியப் புற்றுநோய் காரணமாக கடந்த ஆகஸ்டு மாதம் 15ஆம்தேதி நான்காவது கட்ட சிகிச்சை வழங்கப்பட்டதாக தீயணைப்பு மீட்புத்துறையின் தொழில் நிர்வாகப் பிரிவு தெரிவித்தது. செப்டம்பர் 14 ஆம்தேதி மலேசிய புத்ரா மலேசியா கால்நடைப் பிரிவு வார்டில் பிளேக் அனுமதிக்கப்பட்டிருந்தது. மருத்துமனையில் அனுமதிக்கப்பட்டிருந்தபோது உணவு உட்கொள்வதில் ஆர்வமின்றியும் சோர்வாகவும் பிளேக் இருந்துவந்தது.

அந்த மோப்ப நாய்க்கு இருந்த புற்றுநோய் மிகவும் வேகமாக பரவியதைக் கால்நடை மருத்துவத்துறை கண்டறிந்தது. பிளேக்கின் உடல்நலை மோசம் அடைந்ததைத் தொடர்ந்து கால்நடைகளுக்கான மருத்துவ நிபுணர் டாக்டர் நூர் அலிமா ரஹ்மானுடன் நடத்திய கலந்துரையாடலுக்குப் பின் பிளேக்கிற்கு கருணை கொலை அல்லது நிரந்தரமாக துயில் கொள்ள வைப்பதற்கான நடவடிக்கை எடுக்கப்பட்டது. 2017ஆம் ஆண்டிலிருந்து தீயணைப்பு மீட்புத்துறையின் பல்வேறு தேடும் மற்றும் மீட்பு நடவடிக்கைகளின்போது மோப்ப நடவடிகைகளுக்கு பிளேக் பணியாற்றி வந்தது.

 Tags
Blake

dies from cancer

K9 hero

the Batang Kali landslide


என்னை பதவி விலகச் சொல்வது இருக்கட்டும்; முதலில் உங்கள் வழக்கில் கவனம் செலுத்தவும் – முஹிடினுக்கு அன்வார் பதிலடி

கோலாலம்பூர், ஆக 17 – என்னை பதவி விலகச் சொல்வது இருக்கட்டும்; முதலில் உங்கள் வழக்கில் கவனம் செலுத்துங்கள் என முன்னாள் பிரதமர் முஹிடின் யாசினுக்கு பதிலடி தந்துள்ளார் இன்னாள் பிரதமர் அன்வார் இப்ராஹிம்.

நடந்து முடிந்த மாநிலத் தேர்தல்களில், பக்காதான் ஹராப்பான் – பாரிசான் நேஷனல் கூட்டணி மந்தமான அடைவுநிலையை கொண்டுள்ளது, எனவே அன்வார் பதவி விலக வேண்டும் என கடந்த சனிக்கிழமை முஹிடின் கூறியிருந்ததற்கு பதில் அளிக்கும் வகையில் அன்வார் இவ்வாறு கூறியுள்ளார்.

‘என்ன பிதற்றுகிறார் முஹிடின்? மூன்று மாநிலங்களை நாங்கள் தக்க வைத்துள்ளோம்; அதோடு இன்னமும் நாடாளுமன்றத்தில் மூன்றில் இரண்டு பெரும்பாண்மை எங்களுக்கு இருக்கிறது’ என இன்று காலை நடைப்பெற்ற Residensi Prihatin Madani மற்றும் Madani Food Court ஆகிய இரண்டு திட்டத்தின் அடிக்கல் நாட்டு விழாவில் பேசியபோது அன்வார் இதனை குறிப்பிட்டார்.

நடந்த மாநில தேர்தல்களில் மொத்தம் 245 சட்டமன்ற தொகுதிகளில் பெரிக்காதான் நேஷனல் கூட்டணி 146 தொகுதிகளில் வென்ற வேளை, பாக்காதான் ஹராப்பான் – பாரிசான் நேஷனல் கூட்டண்ணிக்கு 99 தொகுதிகள் மட்டுமே கிடைத்தன.

 Tags
Anwar tells Muhyiddin

Focus on your court case


91 குழந்தைகளுக்கு பாலியல் தொல்லை அளித்த குழந்தை பராமரிப்பாளர் – காவல் அதிகாரிகளே பார்த்து மிரண்ட வழக்கு

ஆஸ்திரேலியா ஆகஸ்ட் 1 – 91 குழந்தைகளை பாலியல் துஷ்பிரயோகம் செய்ததாக முன்னாள் குழந்தை பராமரிப்பு ஊழியர் மீது குற்றம் சாட்டப்பட்டுள்ளது.

2007 முதல் 2022ஆம் ஆண்டு வரை பல்வேறு குழந்தை பராமரிப்பு மையங்களில், அந்த நபர் குழந்தை பராமரிப்பு ஊழியராக பணியாற்றியபோது குழந்தைகளை பாலியல் துன்புறுத்தலுக்கு ஆளாக்கியுள்ளார். மேலும் தொலைபேசி மற்றும் கேமராக்களில் குற்றங்களை பதிவு செய்திருக்கிறார்.

45 வயதான நபர் மீது 136 கற்பழிப்பு வழக்குகள் மற்றும் 10 வயதுக்குட்பட்ட குழந்தைகளுக்கு 110 முறை பாலியல் துன்புறுத்தல் உள்ளிட்ட வழக்குகள் பதிவு செய்யப்பட்டுள்ளன.

குயின்ஸ்லாந்து மாநிலத்தில் 2022 முதல் காவலில் வைக்கப்பட்ட அவருக்கு சொந்தமான சாதனங்களில், சுயமாக தயாரிக்கப்பட்ட குழந்தை துஷ்பிரயோக பொருட்கள் கண்டுபிடிக்கப்பட்டதாக போலீசார் தெரிவித்தனர்.

“கிட்டத்தட்ட 40 ஆண்டுகால காவல் துறையில் நான் பார்த்த மிகக் கொடூரமான குழந்தை துஷ்பிரயோக வழக்குகளில் இதுவும் ஒன்று. இந்த நபர் குழந்தைகளுக்கு என்ன செய்தார் என்பது யாருடைய கற்பனைக்கும் அப்பாற்பட்டது” என நியூ சவுத் வேல்ஸ் காவல்துறை உதவி ஆணையர் மைக்கேல் ஃபிட்ஸ்ஜெரால்ட் தெரிவித்தார்.

 Tags
charged with sexual abuse

childcare worker

Former Australian

of 91 children


சிலாங்கூர் ஆட்சிக்குழு  உறுப்பினர்கள் மூவர்  சட்டமன்றதிற்கு  போட்டியிடவில்லை

ஷா அலாம், ஜூலை 5- சிலாங்கூர் ஆட்சிக் குழு உறுப்பினர்களில் மூவர் புதுமுகங்களுக்கு வழிவிட்டு சட்டமன்றத்திற்கு போட்டியிவில்லை. பண்டார் பாரு கிள்ளான் சட்டமன்ற உறுப்பினர் தெங் எனப்படும் Teng Chang Khim,

Seri Serdang சட்டமன்ற உறுப்பினர் டாக்டர் சித்தி மரியா, கோத்தா கமுனிங் சட்டமன்ற உறுப்பினர் வி. கணபதி ராவ் ஆகியோர் ஆகஸ்டு 12 ஆம்தேதி நடைபெறவிருக்கும் சிலாங்கூர் சட்டமன்ற தேர்தலில் போட்டியிடவில்லை. அரசியலிருந்து ஓய்வு பெறுவதாக 2020 ஆம் ஆண்டு அறிவித்த தெங் எதிர்வரும் மாநில தேர்தலில் போட்டியிடப் போவதில்லையென 2020ஆம் ஆண்டு டிசம்பர் மாதம் அறிவித்திருந்தார்.

33 ஆண்டுகளுக்கு முன் DAP யில் இணைந்த தெங் கடந்த ஆண்டு தமது கட்சிப் பதவிகள் அனைத்திலிருந்தும் விலகினார். சித்தி மரியா மூன்று தவணை நாடாளுமன்ற உறுப்பினராக இருந்ததோடு சிலாங்கூர் மாநில பொது சுகாதாரம், ஒற்றுமை, மகளிர் மேம்பாட்டுதுறைக்கான ஆட்சிக் குழு உறுப்பினராகவும் பணியாற்றியுள்ளார். மீண்டும் சட்டமன்றத்திற்கு போட்டியிடப் போவதில்லை என்று கூறியுள்ளார். DAP யின் தலைமைத்துவம் கேட்டுக் கொண்டதால் தாம் மாநில தேர்தலில் போட்டியிடவில்லையென கிள்ளான் நாடாளுமன்ற உறுப்பினருமான கணபதி ராவ் தெரிவித்தார்.

 Tags
: 3 exco selangor

beri laluan

berundur

muka baharu

PRN


திமா தாசோ ஏரியில் மீண்டும் ‘தோன்றிய’ பழைய பாதை ; அரிய காட்சிகள் மக்கள் நெகிழ்ச்சி

பாடாங் பெசார், மே 17 – பெர்லீஸ், பாடாங் பெசாரில், 30 ஆண்டுகளுக்கு முன் திமா தாசோ அணைக்கட்டு கட்டப்பட்ட போது, மூழ்கிப் போன பழைய சாலை ஒன்று மீண்டும் ‘தோன்றிய’ சம்பவம் சுற்று வட்டார மக்களின் கவனத்தை பெரிதும் ஈர்த்துள்ளது.

கடும் வெப்பத்தை தொடர்ந்து, திமா தாசோ அணைக்கட்டில் நீர் வற்றி வருவதால், அந்த பாதை மீண்டும் கண்களுக்கு தென்பட்டுள்ளது.

குறிப்பாக, திமா தாசோ ஏரியின் நடுப்பகுதியில் தோன்றி இருக்கும் அப்பாலம், மீன் பிடிக்க செல்பவர்களின் கவனத்தை பெரிதும் ஈர்த்திருக்கிறது.

இன்னும் சீராக இருக்கும் அந்த பழைய பாலத்தை நேரடியாக காணவும், அதில் நடந்து பார்க்கவும், புகைப் படங்கள் எடுத்துக் கொள்ளவும் பலர் அங்கு படையெடுத்து வருகின்றனர்.

இதே போல, 2016 மற்றும் 2020-ஆம் ஆண்டும் வாக்கில், நாட்டில் வெப்ப காலம் நிலவிய போதும், இப்பாலத்தை காணும் அரிய வாய்ப்பு கிடைத்ததாகவும் உள்ளூர் மக்கள் கூறியுள்ளனர்.

 Tags
are popular

at Tima Daso Lake

Old track 'reappears'

Rare scenes


ஆசிய விளையாட்டுப் போட்டி 20 தங்கப் பதக்கங்களை வென்று சீனா முன்னணி

கோலாலம்பூர், செப் 25 – ஆசிய விளையாட்டுப் போட்டியின் முதல் நாளான நேற்று சீனா 20 தங்கப் பதக்கங்களை வென்று தனது ஆளுமையை நிருபித்துள்ளது. மேலும் ஏழு வெள்ளி மற்றும் மூன்று வெண்கலப் பதக்கங்களையும் சீனா வென்றுள்ளது. சீன விளையாட்டாளர்கள் பெரும்பாலும் தங்களது தங்கப் பதக்கங்களை படகுப் போட்டி மற்றும் நீச்சலில் வென்றனர். படகுப் போட்டியில் ஆறு தங்கப் பதக்கங்களையும் நீச்சலில் ஏழு தங்கப் பதக்கங்களையும் வென்றனர். தென் கொரிய 5 தங்கம், நான்கு வெள்ளி மற்றும் 5 வெண்கலப் பதக்கங்களுடன் தற்போது இரண்டாவது இடத்தில் உள்ளது. ஜப்பான் இரண்டு தங்கம் ஏழு வெள்ளி மற்றும் ஐந்து வெண்கலப் பதக்கங்களுடன் மூன்றாது இடத்தில் உள்ளது.புருணை வூசு போட்டியில் வெள்ளிப் பதக்கத்தை வென்றது. தென்கிழக்காசிய நாடுகளைப் பொறுத்தவதை இந்தோனேசியா ஒரு வெள்ளி மற்றும் மூன்று வெண்கலப் பதக்கங்களை பெற்று பதக்கப் பட்டியலில் 8ஆவது இடத்தில் உள்ளது.

 Tags
10 pm

24

as of september

Asian Games

Medal Tally


திறன்மிக்க  பணியாளர்களை  உருவாக்க  பயிற்சிகள்  வழங்கப்படும்

புத்ரா ஜெயா மே 8 – மலேசியாவில் உள்ள பணியாளர்கள் தொழில்துறையின் தேவைகளைப் பூர்த்தி செய்யக்கூடியவர்களாகவும் , தேசிய அல்லது அனைத்துலக அளவில் முழுமையான தொழிலல் திறன்களை கொண்டிருப்பதையும் உறுதிசெய்ய, நாட்டின் திறன்மிக்க பணியாளர்களுக்கு மனித வள அமைச்சு பயிற்சி அளிக்க உறுதிபூண்டுள்ளது என்று அதன் அமைச்சர் வி. சிவகுமார் இன்று அறிவித்தார்.

மலேசியாவின் பொருளாதாரம் வேகமாக வளர்ந்து வருவதால் அடுத்த சில ஆண்டுகளில் வளர்ச்சியடைந்த ந்த நாடு என்ற நிலையை அடைய போட்டித் திறன் கொண்ட பணியாளர்கள் தேவைப்படுவதால் இது முக்கியமானது என அவர் தெரிவித்தார்.

அதே நேரத்தில், மலேசியா 2030 ஆம் ஆண்டில் 35% திறமையான பணியாளர்களைக் கொண்டிருப்பதை இலக்காகக் கொண்டுள்ளது என்று அவர் கூறினார். எனவே, தேசிய TVET கவுன்சில் செயலகத்தின் (MTVET) செயல்பாட்டின் மூலம் நாட்டின் திறமையான பணியாளர்களைப் பயிற்றுவிப்பதில் மனித வள அமைச்சு தொடர்ந்து செயலில் பங்கு வகிக்கும். இது டிசம்பர் 2022 முதல் மனிதவள அமைச்சின் மேற்பார்வையின் கீழ் வைக்கப்பட்டுள்ளது என்று அவர் தெரிவித்தார்.தேசிய TVET சுற்றுச்சூழலை மேம்படுத்துவதற்கான நிகழ்ச்சி நிரல், TVET அபிவிருத்தியில் நேரடியாக ஈடுபட்டுள்ள 12 அமைச்சுகளுடன் முழு ஒத்துழைப்பு மூலம் செயல்படுத்தப்படும். அதோடு புதிதாக

நியமிக்கப்பட்டுள்ள அனைத்து தேசிய திறன் மேம்பாட்டு (MPKK) உறுப்பினர்களுக்கும் சிவக்குமார் தமது வாழ்த்துக்களை தெரிவித்துக்கொண்டார்.

 Tags
.Efficient .employees .to create. exercises. will be given

Sivakumar


காரை  எடுத்துக்கொண்டு   தப்பியோடிய  மூவர் கைது

கப்பாளா பத்தாஸ் , ஜூன் 2 – பினாங்கு ஜாலான் Bagan lalang சாலை எச்சரிக்கை விளக்குப் பகுதியில் Perodua Axia காரை களவாடிச் சென்ற மூன்று ஆடவர்களை போலீசார் கைது செய்தனர். 27 மற்றும் 49 வயதுக்குட்பட்ட அந்த சந்தேகப் பேர்வழிகள் கைது செய்யப்பட்டதை வட செபெராங் பிறை போலீஸ் தலைவர் Mohd Asri Shafie தெரிவித்துள்ளார். Seberang Jaya, Butterworth மற்றும்

கோலா கங்சாரில் அந்த மூவரும் கைது செய்யப்பட்டனர்.

நேற்று காலை மணி 7.45 அளவில் சாலை சமிக்ஞை எச்சரிக்கை விளக்குப் பகுதியில் perodua Axia காரை ஓட்டிய பெண் ஒருவர் நின்று கொண்டிருந்தபோது திடீரென அக்காருக்கு வந்த மூவர் அதன் ஓட்டுனரை கீழே தள்ளிவிட்டு அங்காரை எடுத்துச் சென்றனர். இந்த சம்பவம் சமூக வலைத்தளத்திலும் வைரலானது. அந்த காரை ஓட்டிச்சென்ற பெண் 2020ஆம் ஆண்டு ஆடவர் ஒருவரிடம் ஒரு லட்சம் ரிங்கிட் கடனை வாங்கிவிட்டு அதனை திருப்பித் தராததால் அந்த காரை மூன்று சந்தேகப் பேர்வழிகள் எடுத்துச் சென்றதாக தொடக்கக்கட்ட விசாரணை மூலம் தெரியவருவதக Mod Asri தெரிவித்தார்.

 Tags
3 men

fled the car

looted

Police arrested


சாலையை  கடந்த   2 வயது  குழந்தை  விபத்திலிருந்து தப்பியது

அலோர்காஜா, செப் 21 – அலோர்காஜா Jalan Pindah-வில் சாலையோரத்தில் இரண்டு பிள்ளைகளையும் தனது காரில் விட்டுவிட்டு மற்றொரு பிள்ளையை பள்ளியில் சேர்ப்பதற்கு பெண் ஒருவர் சென்றுள்ளார். அந்த நேரம் அந்த காரில் 5 வயது பிள்ளையும் மற்றொரு இரண்டு வயது குழந்தையும் இருந்துள்ளனர். அப்போது அந்த குழந்தை திடீரென காரின் கதவை திறந்துகொண்டு சாலையில் நடந்து சென்றது. நேற்று காலை மணி 6.51 அளவில் நிகழ்ந்த அந்த சம்பவத்தின்போது இரு கார் ஓட்டுனர்கள் தங்கள் கார்களை திடீரென நிறுத்தியதால் அக்கார்கள் விபத்தில் சிக்கின. எனினும் அந்த குழந்தை விபத்துக்குள்ளாகுவதிலிருந்து தப்பியது. இது தொடர்பான காணொளி சமூக வலைத்தளத்தில் வைரலானதை தொடர்ந்து நெட்டிசன்களில் பலர் இச்சம்பவம் குறித்து தங்களது கருத்துக்களை வெளியிட்டனர்.

 Tags
dirempuh kereta

Kanak-kanak meluru ke jalan nyaris maut


மியான்மாரில் மரகத சுரங்கம் இடிந்து விழுந்தது ; 36 பேர் பலியாகி இருக்கலாமென அச்சம்

அட்டாபியூ, ஆகஸ்ட்டு 16 – மியான்மாரில் மரகதச் சுரங்கம் திடீரென இடிந்து விழுந்ததில், 36 பேர் உயிரிழந்திருக்கலாம் என அஞ்சப்படுகிறது.

Hpakant உட்புறப் பகுதியில், கடந்த ஞாயிற்றுக்கிழமை நிகழ்ந்த அச்சம்பவத்தில், எண்மர்  காயமடைந்தனர்.

அருகில் அமைந்திருக்கும்  ஏரியில், சுரங்கம் இடிந்து விழுந்ததாக கூறப்படுகிறது.

நூற்றுக்கும் அதிகமான மீட்புப் படை வீரர்கள், பாதிக்கப்பட்டவர்களை தேடும் பணிகளில் ஈடுபட்டுள்ளனர்.

உலக சந்தைக்கு தேவையான 90 விழுக்காட்டு மரகதங்களை உற்பத்தி செய்யும் நாடாக மியன்மார் திகழ்கிறது.

அதனால், வாழ்வாதாரத்திற்காக, நிலையற்ற மண் அமைப்புடன் கூடிய ஆபத்தான பகுதிகளில், மரகத்தை தேடும் பணிகளில் மியன்மார் மக்கள் ஈடுபடுவதாக கூறப்படுகிறது.

 Tags
36 dikhuatiri maut

dalam runtuhan lombong zamrud

di Myanmar


கார் விபத்துக்குள்ளாகி தடம் புரண்டது ; கணேசன் பலி, மகன் காயம்

கெடா, சுங்கை பெட்டாணியில், சாலை சமிக்ஞை விளக்குப் பகுதியில், கார் ஒன்று திடீரென கட்டுப்பாட்டை இழந்து விபத்துக்குள்ளாகி தடம் புரண்டதில், அதில் பயணித்த 47 வயது பி.கணேசன் சம்பவ இடத்திலேயே உயிரிழந்தார்.

எனினும், அவரது ஒன்பது வயது மகன், தலையின் பின்பகுதியில் ஏற்பட்ட சிறு காயத்துடன் அதிஷ்டவசமாக உயிர் தப்பினார்.

காரின் மேற்பரப்பில் மோதியதால், தலையில் ஏற்பட்ட பலத்த காயம் காரணமாக கணேசன் உயிரிழந்ததாக கூறப்படுகிறது.

வேகக் கட்டுப்பாட்டை மீறி பயணித்த கணேசனின் புரோட்டோன் சாகா ரக கார், சாலை சந்திப்பிலிருந்து வெளியாகி, வலதுபுற சாலையில் வளைந்து செல்ல முற்பட்ட போது கட்டுப்பாடை இழந்து, சாலை தடுப்பை மோதி தடம் புரண்டது தொடக்க கட்ட விசாரணையில் தெரிய வந்ததாக, குவாலா மூடா போலீஸ் தலைவர் அசிஸ்டன் கமொஸ்னர் ஜைடி சே ஹசான் தெரிவித்தார்.

 Tags
skidded and overturned

The car being driven

the father died

the son

was injured


சத்தத்தால் ஏற்பட்ட பிரச்சனை; அண்டை வீட்டுக்காரர்களை சரமாரியாக வெட்டிக் கொன்ற ஆடவன் கைது

தைபே, செப்டம்பர் 19 – தெற்கு தைவானிலுள்ள, அடுக்குமாடி குடியிப்பு ஒன்றில் தங்கள் பிள்ளைகளுடன் வசித்து வந்த இளம் தம்பதியர், சரமாரியாக வெட்டிக் கொல்லப்பட்ட சம்பவம் பெரும் பரபரப்பை ஏற்படுத்தியுள்ளது.

உடலில் 14 வெட்டுக் காயங்களுடன், கொடூரமான முறையில் அவர்கள் கொல்லப்பட்டது சவப்பரிசோதனை வாயிலாக உறுதிப்படுத்தப்பட்டுள்ளது.

கடந்த வெள்ளிக்கிழமை, காலை மணி 7.50 வாக்கில், அந்த தம்பதியின் வீட்டில் அத்துமீறி நுழைந்த ஆடவன் ஒருவன், ஆறு மற்றும் ஏழு வயது நிரம்பிய மகன்கள் கண் எதிரே அவர்களை சரமாரியாக வெட்டிக் கொன்று விட்டு தப்பிச் சென்றதாக கூறப்படுகிறது.

அதனை கண்ட அந்த சிறுவர்கள் கட்டடத்தின் கீழ் மாடியிலுள்ள அலுவலகத்தில், தங்கள் பெற்றோர் கொல்லப்பட்டது குறித்து தெரிவித்த வேளை ; உடனடியாக சம்பவ இடத்திற்கு விரைந்த போலீசார் தம்பதியர் இறந்து விட்டதை உறுதிப்படுத்தினர்.

கட்டடத்தில் இருந்த CCTV இரகசிய கண்காணிப்பு காமிரா உதவியுடன், மோட்டார் சைக்கிளில் தப்பிச் சென்ற கொலையாளி கைதுச் செய்யப்பட்டு விசாரணைக்காக தடுத்து வைக்கப்பட்டுள்ளான்.

அளவுக்கு அதிகமான சத்தம் குறித்து, புகார் தெரிவித்திருந்த தம்பதியை, அவர்களின் வீட்டிற்கு கீழ் மாடியில் வசிக்கும் அந்த ஆடவன் வெட்டிக் கொன்றதாக நம்பப்படுகிறது.

 Tags
by neighbour

hacked to death

over alleged noise dispute

Taiwan couple


சோமாலியா  சிட்டியில்  மோசமான  வெள்ளம்   250,000 மேற்பட்டோர்  வெளியேற்றம்

மொகடிசு, மே 18 – சோமாலியா நாட்டின் முக்கிய நகர்களில் ஒன்றான சோமாலியா சிட்டியில் ஏற்பட்ட மோசமான வெள்ளத்தில் சுமார் 250,000த்திற்கும் மேற்பட்டோர் வெளியேற்றப்பட்டனர். வெள்ளத்தினால் சோமாலியா சிட்டி கடலைப்போல் காட்சியளிப்பதாக அறிவிக்கப்பட்டுள்ளது. கடந்த 40 ஆண்டுகாலமாக கடுமையான வறட்சியினால் மோசமாக பாதிக்கப்பட்டிருந்த சோமாலியாவில் தற்போது ஏற்பட்டுள்ள வெள்ளம் அந்நாட்டு மக்களின் இயல்பு வாழ்க்கையை மிகவும் மோசமாக பாதித்துள்ளது. உலகளாவிய நிலையில் ஏற்பட்டுள்ள பருவநிலை மாற்றமே தற்போது சோமாலியாவில் ஏற்பட்டுள்ள வெள்ளப் பேரிடருக்கு காரணம் என அறிவியலாளர்கள் தெரிவித்துள்ளனர்.

 Tags
250000

almost

an ocean’

became

city that

flee floods

in Somali

like


தினசரி  46,610 கிலோ  ரமடான் பசார் உணவுகள்   விரயம்

கோலாலம்பூர், ஏப் 9 – கோலாலம்பூர் மற்றும் புத்ரா ஜெயாவிலுள்ள ரமடான் பசார் வர்த்தகர்கள் தினசரி 39,675 பேர் உட்கொள்ளக்கூடிய 47,610 கிலோகிரேம் உணவுகளை விரயமாக்குகின்றனர். கூட்டரசு பிரதேசங்களில் மட்டும் சராசரி 5,684 வர்த்தகர்கள் நடத்திவரும் வர்த்தக இடங்களிலிருந்து தினசரி 52,900 கிலோ உணவுப் பொருட்கள் குப்பை தொட்டிகளில் கொட்டப்படுவதாக கூட்டரசு பிரதேச கழிவுப் பொருட்கள் மற்றும பொது துப்புறவு நிர்வாக கழகத்தின் இயக்குனர் Ummi kalthum Shuib தெரிவித்திருக்கிறார். இவற்றில் சராசரி 49,000 கிலோ உணவுப் பொருட்கள் கோலாலம்பூரிலுள்ள 5,260 ரமடான் பசார் உணவுப் பொருட்கள் விற்கும் அங்காடிக் கடைகளைச் சேர்ந்தவை என அவர் கூறினார்.

 Tags
47610kg

daily

food

of bazaar

wasted


ஆசிரியர்களுக்கு விமான டிக்கெட்டுகள் இலவசமாக வழங்கப்படுகிறதா ? போலி செய்தி என்கிறது கல்வி அமைச்சு

பெருநாளை முன்னிட்டு ஆசிரியர்களுக்கு விமான டிக்கெட்டுகள் இலவசமாக வழங்கப்படுவதாக, சமூக ஊடகங்களில் வைரலாகியுள்ள செய்தியில் உண்மை இல்லை.

குழப்பத்தை ஏற்படுத்த வேண்டும் என்பதற்காக, பொறுப்பற்ற தரப்பினர் அதுபோன்ற போலி செய்திகளை பரப்புவதாக, கல்வி அமைச்சு ஓர் அறிக்கையின் வாயிலாக தெரிவித்தது.

அவ்விவகாரம் தொடர்பில், தற்போது போலீஸ் விசாரணையை மேற்கொண்டுள்ளதையும் அது சுட்டிக் காட்டியது.

முன்னதாக, கல்வி அமைச்சு ஆசிரியர்களுக்கு விமான டிக்கெட்டுகளை இலவசமாக வழங்குவதாக சமூக ஊடகங்களில் வைரலான பதிவு குறித்து, இணைய அகப்பக்கம் ஒன்று செய்தி வெளியிட்டிருந்தது.

கடந்த வெள்ளிக்கிழமை தொடங்கி வைரலான அந்த செய்தி தொடர்பில், கல்வி அமைச்சரின் அரசியல் செயலாளர் போலீஸ் புகார் செய்திருப்பதும் குறிப்பிடத்தக்கது.

 Tags
of free flight

PROMOTION

teachers - KPM

tickets

to fake


லீக்  பட்டத்தை   வாகைசூடும்  வாய்ப்பை  மென்செஸ்டர்  சிட்டி பிரகாசப்படுத்திக்  கொண்டது

லண்டன், ஏப் 27 – இன்று அதிகாலையில் நடைபெற்ற இங்கிலாந்து பிரிமிர் லீக் ஆட்டத்தில் அர்செனல் குழுவை 4 – 1 என்ற கோல் கணக்கில் வீழ்த்தியதன் மூலம் லீக் விருதை தற்காத்துக்கொள்ளும் வாய்ப்பை Manchester city பிரகாசப்படுத்திக் கொண்டுள்ளது. இந்த ஆட்டத்தில் Kevin De Bruyne இரண்டு கோல்கள் அடித்தன் மூலம் Manchester City யின் வெற்றிக்கு முக்கிய பங்காற்றினார். தற்போது இரண்டு கூடுதல் புள்ளிகளுடன் லீக் பட்டியலில் Arsenal முதலிடத்தில் இருந்தபோதிலும் Manchester City யின் கைவசம் இன்னும் இரண்டு ஆட்டங்கள் எஞ்சியிருப்பதால் அந்த அணி இம்முறையும் இங்கிலாந்து பிரிமியர் லீக் வெற்றியாளர் பட்டத்தை தற்காத்துக் கொள்வது கிட்டத்தட்ட உறுதியென கூறப்படுகிறது.

இதனிடையே இன்று அதிகாலையில் நடைபெற்ற மற்றொரு ஆட்டத்தில் Liverpool 2-1 என்ற கோல் கணக்கில் West Ham அணியை வென்றது. தனக்கு கிடைத்த அற்புதமான வாய்ப்பை John Matip தலையால் முட்டி கோலாக்கியதால் இந்த ஆட்டத்தில் Liverpool அணி வெற்றி பெற்றது.

 Tags
Lanyak Arsenal

Manchester City


vanuatu தீவு நாட்டில்  நில நடுக்கம்

சிட்னி, ஜன 9 – பசிபிக் வட்டார தீவு நாடான வனுவாட்டுவில் ( vanuatu )ரெக்டர் கருவியில் 7.0 அளவில் பதிவான நில நடுக்கம் ஏற்பட்டதோடு அங்கு சுனாமி எச்சரிக்கையும் விடுக்கப்பட்டது. இதனைத் தொடர்ந்து கடலோர பகுதியில் வசித்துவரும் மக்கள் அனைவரும் பாதுகாப்பான இடங்களுக் வெளியேறினர். தலைநகர் Port villa விலிருந்து 400 கிலோமீட்டர் தொலைவிலுள்ள மிகபெரிய தீவான Espiritu Santo-வில் உள்ளூர் நேரப்படி நேற்றிரவு 11.30 அளவில் நில நடுக்கம் ஏற்பட்டது.

 Tags
7.0-magnitude

nation

Pacific

Quake

strikes

Vanuatu


பினாங்கு  தைப்பூசத்தில்  தங்க ரதம் நிறுத்தப்படாது; வெள்ளி ரதம்  ஊர்வலமும் நடைபெறும்

கோலாலம்பூர், செப் 18 – அடுத்த ஆண்டு நடைபெறும் பினாங்கு தைப்பூசத்தின்போது தங்க ரதம் மற்றும் வெள்ளி ரத ஊர்வலம் சுமுகமாக நடைபெறுவதற்கான ஒத்துழைப்பு அனைத்து தரப்பினரிடமும் நாடப்படும் என பினாங்கு இந்து அறப்பணி வாரியத்தின் புதிய தலைவரான ஆர்.எஸ் .என் ராயர் தெரிவித்துள்ளார்.

பொதுவாகவே பினாங்கு ஆலயத்தில் தைப்பூசத்திற்கான இரத ஊர்வலங்கள் விவகாரத்தில் எந்தவொரு சர்சையும் இருக்கக்கூடாது என்பது தமது நோக்கமாக இருப்பதால் இந்த அடிப்படையிலேயே தமது தலைமையிலான பினாங்கு இந்து அறப்பணி வாரியத்தின் செயல்பாடு இருக்கும் என ஜெலுத்தோங் நாடாளுமன்ற உறுப்பினருமான ராயர் வணக்கம் மலேசியாவிடம் கூறினார்.

கடந்த காலங்களில் பினாங்கு தைப்பூசத்தின்போது தங்க ரதம் மற்றும் வெள்ளி ப்ரதம் ஊர்வலங்கள் குறித்து கருத்து வேறுபாடு அதிகமாக இருந்தது. பினாங்கு தண்ணீர்மலை நகரத்தார் ஆலயதுடன் இந்த விவகாரத்தில் இணைந்து செயல்படுவதற்கு எத்தகைய நடவடிக்கை எடுக்கப்படும் என்ற கேள்வியும் ராயரிடம் எழுப்பட்டது. ரதம் ஊர்வலம் தொர்பாக பினாங்கு நகரத்தார் சமூகத்துடன் ஒத்துழைப்பை பெறுவதற்கான நடவடிக்கை குறித்து பினாங்கு இந்து அறப்பணி வாரியம் எடுக்கவிருக்கும் நடவடிக்கை குறித்தும் ராயர் விவரித்தார்.

ஆலயங்களை பராமரிப்பதோடு மட்டுமின்றி கல்வி மற்றும் சமூக பிரச்சனைகளிலும் இந்து அறப்பணி வாரியம் கடந்த காலங்களில் கவனம் செலுத்தி வந்தது. இந்த பணிகள் தொடர்வதற்கான நடவடிக்கைகளிலும் இந்து அறப்பணி வாரியம் தொடர்ந்து தீவிர கவனம் செலுத்தும் என ராயர் கூறினார்.

பினாங்கு இந்து அறப்பணி வாரியத்தன் தலைவர் பொறுப்பை ஏற்றுள்ள தாம் அணைத்து தரப்பினரிடமும் இணைந்து பணியாற்றுவதற்கு தயராய் இருப்பதாகவும் தம்முடன் இணைந்து பணியாற்றுவதற்கு அனைத்து அறப்பணி வாரிய உறுப்பினர்களும் முழு ஒத்துழைப்பு வழங்கியிருப்பது குறித்தும் ராயர் தமது நன்றியை தெரிவித்துக்கொண்டார்.

பினாங்கில் இந்து சமயத்தின் மேம்பாட்டிற்கு தொடர்ந்து பல்வேறு செயல் திட்டங்களில் தாம் கவனம் செலுத்தப் போவதாகவும் அவர் தெரிவித்தார்.

 Tags
Penang In Thaipusam

Silver Chariot And the procession will take place

The golden chariot will not stop


பாம்பை பிடித்தவரை கொத்திய பிடிபட்ட பாம்பு; ஆடவர் மரணம்

புது டெல்லி, செப்டம்பர் 26 – இந்தியா, மத்தியப் பிரதேசத்தில், பாம்பு பிடிக்கும் ஆடவர் ஒருவர், தாம் பிடித்த பாம்பாலே உயிரிழந்த சம்பவம் பரபரப்பை ஏற்படுத்தியுள்ளது.

மாட்டு தொழுவம் ஒன்றில் நுழைந்திருந்த நாகப்பாம்பை பிடிக்க மனீஷ் எனும் அந்த ஆடவரும், அவரது நண்பரும் அழைக்கப்பட்டிருந்தனர்.

அந்த பாம்பை பிடித்து அருகிலுள்ள காட்டில் விட மோட்டார் சைக்கிளில் அவர்கள் சென்றுக் கொண்டிருந்த போது, அப்பாம்பு மனீஷை தீண்டியது. சாலையோரத்தில் மோட்டார் சைக்கிளை நிறுத்துமாறு கூறிய மனீஷ், அங்கேயே விழுந்து உயிரிழந்ததாக கூறப்படுகிறது.

மனிஷீடன் பயணித்த அவரது நண்பர் உயிர் தப்பியதோடு, மனீஷை அப்படியே விட்டு ஓட்டம் பிடித்த காட்சிகள், சம்பவம் நிகழ்ந்த இடத்தில் இருந்த CCTV காமிராவில் பதிவாகியுள்ளது.

உயிரிழப்பதற்கு முன் முனீஷ் அந்த நாகப்பாம்பை கையில் பிடித்திருக்கும் அந்த காணொளி சமூக ஊடகங்களில் வைரலாகியுள்ளது.

 Tags
ketika bonceng motosikal

Penangkap ular mati dipatuk tedung


ஒரே பாலின திருமணம் ;  முன்னாள் சட்டமன்ற உறுப்பினருடன் தொடர்பு இருப்பதாக கூறப்படுவதை நிராகரித்தது DAP

பெட்டாலிங் ஜெயா, ஜூலை 10 – ஒரே பாலினத்தை சேர்ந்தவரை திருமணம் செய்துக் கொண்டதாக கூறப்படும் முன்னாள் பெண் சட்டமன்ற உறுப்பினருடன், DAP-யை தொடர்புபடுத்தி வெளியிடப்படும் செய்திகளை, அதன் மகளின் பிரிவு தலைவர் சோங் எங் நிராகரித்தார்.

Lesbian, Gay போன்ற ஓரினச்சேர்கையாளர்களையும், இருபாலினத்தவர்களையும், திருநங்கைகளையும் ஒற்றுமை அரசாங்கம் ஒருபோதும் ஆதரிக்கவில்லை என்றாரவர்.

சில ஆண்டுகளுக்கு முன் அமெரிக்காவுக்கு குடிபெயர்ந்த அந்த முன்னாள் பெண் சட்டமன்ற உறுப்பினர், அரசியலில் இருந்தும் ஓய்வுப் பெற்றுவிட்டார். அதனால், அவரது செயல் ஒருபோதும் DAP-யை பிரதிநிதிக்காது என்பதையும் சோங் எங் தெளிவுப்படுத்தினார்.

அவர் மலேசியாவை விட்டு வெளியான பின்னர், அவரது அந்தரங்க அல்லது தனிப்பட்ட விஷயங்கள் எதுவும் தங்களுக்கு தெரியாது எனவும் சோங் எங் குறிப்பிட்டார்.

அதனால், அரசியல் லாபம் ஈட்ட அவ்விவகாரத்தை கேடயமாக பயன்டுத்த வேண்டாம் எனவும் அவர் கேட்டுக் கொண்டார்.

DAP கட்சியின் முன்னாள் பெண் சட்டமன்ற உறுப்பினர் ஒருவர், ஒரே பாலினத்தை சேர்ந்தவரை திருமணம் செய்துக் கொண்டதாக கூறப்படும் புகைப்படங்கள் வைரலாகி சர்ச்சையை ஏற்படுத்தியுள்ளன.

அவ்விவகாரம் தொடர்பில் முழு விசாரணை மேற்கொள்ளப்படுமென, பினாங்கு இஸ்லாமிய துறை கூறியுள்ளது குறிப்பிடத்தக்கது.

 Tags
dap

dismisses

ex-assembly member

links

same-sex marriage


UPSR, PT3 தேர்வுகளை  மீண்டும் கொண்டு வர  கல்வி அமைச்சு உத்தேசிக்கவில்லை

கோலாலம்பூர், மார்ச் 16 – UPSR, PT3 தேர்வுகளை மீண்டும் கொண்டு வர கல்வியமைச்சு திட்டமிட்டிருக்கவில்லை.

UPSR, PT3 போன்ற தேர்வு அடிப்படையிலான மதிப்பீட்டு முறையிலிருந்து வெளியேறி , அமைச்சு பள்ளி அடிப்படையிலான தேர்வு முறைக்கு மாறிவிட்டது.

பள்ளிகளில் கற்றலை மேலும் சுவாரஸ்யமாக்குவதிலும், மாணவர்களின் ஆற்றலை மேம்படுத்துவதிலும் பள்ளி அடிப்படையிலான மதிப்பீட்டு முறையே சிறந்த தேர்வாக அமைவதாக அமைச்சர் Fadhlina Sidek தெரிவித்தார்.

2013 -ஆம் ஆண்டிலிருந்து 2025 -ஆம் ஆண்டு வரையிலான மலேசிய கல்வி மேம்பாட்டு திட்டத்தின் அடைவுநிலையை பொறுத்தே, தேர்வு அடிப்படையிலான மதிப்பீட்டு முறையை மீண்டும் கொண்டு வருவதா இல்லையா என்பது தொடர்பில் எந்தவொரு முடிவும் எடுக்கப்படுமென அமைச்சர் கூறினார்.

 Tags
NO plans

pt3

Says minister

to bring back

upsr


சுங்கை பூலோ  சிறையில்   கைதிகள்  நெரிசல்

கோலாலம்பூர், பிப் 1 – மலேசியாவின் மிகப் பெரிய சிறைச்சாலையாக திகழும் சுங்கை பூலோ சிறையில் தற்போது 2,000 த்திற்கும் மேற்பட்ட கைதிகள் உள்ளனர். தற்போது அந்த எண்ணிக்கை அதிகரித்துள்ளதால் சிறையில் நெரிசல் ஏற்பட்டிருப்பதாக பிரதமர் துறையின் துணையமைச்சர் ராம்கர்ப்பால் சிங் தெரிவித்தார். அந்த சிறையில் 2,500 கைதிகள் மட்டுமே இருக்க முடியும். சட்ட மற்றும் இயங்கங்களின் சீரமைப்புக்கான துணையமைச்சருமான ராம்கர்ப்பால் சிங் திங்கட்கிழமை சுங்கை பூலோ சிறைச்சாலையை பார்வையிட்டார்.

 Tags
is very worrying

The congestion in Sg Buloh


நேப்பாள விமான விபத்தில் காணாமல்போன நால்வரை தேடும் பணி தீவிரம்

காட்மண்டு , ஜன 17 – நேப்பாள விமான விபத்தில் காணமால்போன  நால்வரை தேடும் பணி தொடர்ந்து மேற்கொள்ளப்பட்டு வருகிறது.  72 பயணிகளைக் கொண்டிருந்த  நேப்பாளத்தின் Yeti  Airlines  விமான நிறுவத்தின்  ATR  விமானம்   பிரபல சுற்றுலா மையமான  Pokhara – வில் தரையிறங்கியபோது     நேற்று விபத்துக்குள்ளானது. அந்த விமானத்தில் பயணம் செய்தவர்களில்  இதுவரை  68  பேர் மாண்டது உறுதிப்படுத்தப்பட்டுள்ளது.  அவ்விமானத்தில்  68 பயணிகளும் நான்கு ஊழியர்களும் இருந்தனர்.  மாண்டவர்களில்     37 ஆண்கள்,  25 பெண்கள் மற்றும்    மூன்று சிறார்களும் அடங்குவர்.  இதனிடையே இந்த விமான விபத்திற்கான காரணத்தை கண்டறிய  சிறப்பு விசாரணை குழுவும் நியமிக்கப்பட்டுள்ளது. அந்த விமான விபத்தில் மாண்டவர்களில் இந்தியாவைச் சேர்ந்த ஐந்து பயணிகளும் அடங்குவர்.

 Tags
4 missing

air crash

Nepal’s deadly

resumes

search


அரசியல் நெருக்கடியை தவிர்க்க மகாதீரை கண்காணிப்பீர் – சாலே சைட் கெருவாக் எச்சரிக்கை

கோலாலம்பூர், செப் 16 – பெரிக்காத்தான் நேசனலின் புதிய தலைவரான டாக்டர் மகாதீர் முகமட் கீழ் புதிய அரசியல் நெருக்கடியை தவிர்க்க விரும்பினால் அவரை பக்காத்தான் ஹராப்பான் கூட்டணி மிகவும் அணுக்கமாக கவனிக்க வேண்டும் என முன்னாள் கூட்டரசு அமைச்சரான Salleh Said Keruak எச்சரித்திருக்கிறார். எதிர்காலத்தில் மகாதீர் நடவடிக்கை எடுத்தால் என்ன எதிர்பார்க்க வேண்டும் என்பதை அறிந்திருக்க வேண்டும் என Salleh தெரிவித்தார். மகாதீர் மனதில் ஒரு முடிவை நினைத்தால் அதனை அடைவதற்கான ஒரு அரசியல் நகர்வை நகர்த்தாமல் இருக்க மாட்டார் என

அவர் கூறினார்.

கணிசமான அரசியல் ஆதாயத்தைப் பெறுவதற்கான வாய்ப்புகளைப் பயன்படுத்தும்போது மட்டுமே மகாதீர் அரசியல் நடவடிக்கையை மேற்கொள்வார் என்று தமது முகநூலில் Salleh தெரிவித்திருக்கிறார். எதிர்க்கட்சி தலைமையிலான மாநிலங்களுக்கு ஆலோசகராக மகாதீரை பெரிக்காத்தான் நேசனல் நியமிக்க விரும்புவதாக நேற்று முன் தினம் Salleh கூறியிருந்தார். 16வது பொதுத் தேர்தலுக்காக காத்திருக்க மகாதீருக்கு நேரமும் பொறுமையும் இல்லை. அவர் தனது அரசியல் நகர்வுகளை அடுத்தடுத்து செயல்படுத்தும் வாய்ப்பு இருப்பதாக Salleh தெரிவித்தார். செப்டம்பர் 2ஆம் தேதியன்று பெரிக்காத்தான் நேசனல் கூட்டணியின் நான்கு முதலமைச்சர்களையும் மற்றும் பாஸ் கட்சியின் உயர்மட்ட தலைவர்களையும் டாக்டர் மகாதீர் சந்தித்துள்ளார்.


நீலாய், சிரம்பான், பெட்டாலிங் ஜெயா உட்பட ஐந்து இடங்களில்; காற்று தூய்மைக்கேட்டு குறியீடு ஆரோக்கியமற்ற நிலையில் பதிவானது

கோலாலம்பூர், அக்டோபர் 3 – இன்று காலை மணி ஒன்பது நிலவரப்படி, பெட்டாலிங் ஜெயா, செராஸ், பந்திங், நீலாய், மற்றும் சிரம்பான் ஆகிய ஐந்து பகுதிகளில், காற்று தூய்மைக்கேட்டு குறியீடு, 101-க்கும் கூடுதலாக ஆரோக்கியமற்ற நிலையில் பதிவுச் செய்யப்பட்டது.

குறிப்பாக, நெகிரி செம்பிலான், நீலாயில், காற்று தூய்மைக்கேட்டு குறியீடு மிக மோசமாக 156-ஆக பதிவானது.

அதனை அடுத்து, செராஸில் 154-ஆகவும், சிரம்பானில் 142-ஆகவும், பந்திங்கில் 119-ஆகவும், பெட்டாலிங் ஜெயாவில் 109-ஆகவும் அடையாளம் காணப்பட்டது.

நாடு முழுவதும் 60 பகுதிகளில், காற்றின் தூய்மைக்கேட்டு குறியீடு, 51 முதல் 100 வரையில், மிதமான நிலையில் பதிவுச் செய்யப்பட்டுள்ளது.

அவை, பஹாங், பேராக், சபா, சரவாக் ஆகிய மாநிலங்களிலுள்ள சில பகுதிகள் ஆகும்.

இவ்வேளையில், சபா, கிமானிஸ், கெடா, லங்காவி, பெர்லீஸ், கங்கார் ஆகிய மூன்று இடங்களில் மட்டும், காற்று தூய்மைக்கேட்டு குறியீடு, 0-50 வரையில் ஆரோக்கியமான நிலையில் பதிவாகியுள்ளது

 Tags
antara lima kawasan IPU tidak sihat pagi ini

Nilai

petaling jaya

Seremban


ரூ 54 லட்சம்  தங்க பிஸ்கட்டுகள் பறிமுதல்  ஆடவர் கைது

புதுடில்லி, ஜன 24 – 54 லட்சம் ரூபாய்க்கும் கூடுதலான மதிப்பைக் கொண்ட 933 கிரேம் தங்க பிஸ்கட்டுகள் பறிமுதல் செய்யப்பட்டன. மேற்கு வங்காளத்தில் எல்லை பாதுகாப்பு படையினர் இது தொடர்பாக சந்தேகப் பேர்வழி ஒருவரை கைது செய்தனர். தனது பண்ணையிலிருந்து சைக்கிளில் வீட்டிற்கு திரும்பிவந்தபோது 8 தங்க பிஸ்கட்டுகளுடன் கைது செய்யப்பட்ட அந்த நபர் இந்திய சுங்க அதிகாரிகளிடம் ஒப்படைக்கப்பட்டார்.

 Tags
8 Gold Biscuits

arrested

man

West Bengal

worth over

₹ 54 Lakh


எம்.ஏ.சி.சியை அரசியல்  ஆயுதமாக அரசாங்கம் பயன்படுத்துகிறது – ஹம்சா

கோலாலம்பூர், பிப் 2 – பெர்சத்து கட்சியின் கணக்கு முடக்கப்பட்டதைத் தொடர்ந்து மலேசிய ஊழல் தடுப்பு ஆணையமான MACC யை அரசியல் ஆயுதமாக அரசாங்கம் பயன்படுத்தி வருவதாக பெர்சத்து கட்சி குற்றஞ்சாட்டியுள்ளது. அரசாங்கத்தின் அந்த நடவடிக்கை குறித்து தாம் கவலையடைவதாகவும் கட்சி மற்றும் பெரிக்காத்தான் நேசனலின் நேர்மையை சீர்குலைக்கும் நோக்கத்தை இந்த நடவடிக்கை கொண்டிருப்பாக பெர்சத்து கட்சியின் தலைமைச் செயலாளர் ஹம்சா ஜைனுடின் தெரிவித்தார். பெர்சத்து தொடர்ந்து MACC யின் விசாரணைக்கு ஒத்துழைக்கும். அப்போதுதான் தீய நோக்கத்தைக் கொண்ட குற்றச்சாட்டிற்கு ஒருமுற்றுப்புள்ளியை நாங்கள் வைக்க முடியும் என ஹம்சா தெரிவித்தார்.

 Tags
as a political tool

Govt using

macc

says Hamzah


செய்தியாளர் கூட்டத்திலிருந்து  தாய்லாந்து  பிரதமர்  வெளிநடப்பு

பேங்காக் , ஜன 26 – முன்னாள் பிரதமர் Thaksin Shinawatra குறித்து செய்தியாளர்கள் கூட்டத்தில் எழுப்பட்ட கேள்விக்கு தாய்லாந்து பிரதமர் Prayuth Chan -ocha பதில் அளிக்காமல் உடனடியாக அங்கிருந்து வெளிநடப்பு செய்தது ஊடகவியலாளர்களுக்கு பெரும் அதிர்ச்சியை ஏற்படுத்தியுள்ளது. நாடு கடந்து வாழும் Thaksin Shinawatra விரைவில் நாடு திரும்புவாரா என்று செய்தியாளர் ஒருவர் வினவியோது சினமடைந்த Prayuth Chan கூட்டத்திலிருந்து வெளியேறினார். முன்னாள் பிரதமர் Thaksin தலைமையிலான அரசாங்கத்தை 2006 ஆம் ஆண்டு தாய்லாந்து ராணுவ ஆட்சியாளர்கள் பதவி நீக்கம் செய்தனர். அதன் பிறகு நடைபெற்ற பொதுத் தேர்தலில் Thaksi னின் சகோதரி YingLuck போட்டியிட்டு வெற்றி பெற்று அரசாங்கம் அமைத்தார். எனினும் 2014ஆம் ஆண்டு அவரது அரசாங்கத்தை ராணுவ ஆட்சியாளர்கள் கவிழ்த்தனர்.

 Tags
ex-leader Thaksin

of news conference

over question on

Thai PM walks out


வட இந்திய  மாநிலமான  மணிப்பூர்  கலவரத்தில்  40 பேர் மரணம்

புதுடில்லி, மே 29 – வட இந்திய மாநிலமான மணிப்பூரில் ஞாயிற்றுக்கிழமை புதிதாக மூண்ட கலவத்தில் 40 பேர் மாண்டனர். இம்மாத தொடக்கத்திலிருந்து மணிப்பூரிலில் நிகழ்ந்துவரும் கலவரத்தில் இதுவரை 70க்கும் மேற்பட்டோர் மரணம் அடைந்துள்ளதோடு ஆயிரக்கணக்கான மக்கள் அங்கிருந்து வெளியேறியுள்ளனர். கடந்த இரு நாட்களில் சந்தேகத்திற்குரிய 40 தீவிரவாதிகளும் இரண்டு போலீஸ்காரர்களும் மாண்டதாக மணிப்பூர் முதலமைச்சர் Biren Singh தெரிவித்தார். பொதுமக்களுக்கு எதிராக தீவிரவாதிகள் M16 மற்றும் ஏ.கே 47 துப்பாக்கிகளை பயன்படுத்தினர். அதோடு அவர்கள் கிராமங்களில் புகுந்து மக்களின் வீடுகளுக்கும் தீவை வைத்ததனர். இதனால் தீவிரவாதிகளுக்கு எதிராக அரசாங்கம் கடுமையான நடவடிக்கை எடுக்க வேண்டியிருந்ததாக Biren Singh கூறினார்.

 Tags
40 killed

clashes in

in fresh deadly

northest india


ஓடிக் கொண்டிருந்த ரயிலில் தாவி ஏறிய ஆடவன், தண்டவாளத்தில் விழுந்து  நூலிழையில் உயிர் தப்பினான்

புது டெல்லி அக் 6 – புதுடெல்லியில் ஓடிக் கொண்டிருந்த ரயிலில் தாவி ஏறிய ஆடவன் ஒருவன் வழுக்கி தண்டவாளத்தில் விழுந்த சம்பவம் அங்கு பரபரப்பை ஏற்படுத்தியது.

தண்டவாளத்துக்கு இடையில் சிக்கிக் கொண்ட அவ்வாடவன் நூலிழையில் உயிர் தப்பியுள்ளான். .

பீகார் ரயில் நிலையத்தில் உணவு வாங்க கீழே இறங்கிய அவ்வாடவன், திரும்புவதற்குள் ரயில் புறப்பட்டுவிட, அதனை எப்படியாவது பிடித்து விட வேண்டும் என்று எண்ணி ஓடியுள்ளான். ஆனால் துரதிஸ்டவசமாக வழுக்கி தண்டவாளத்தின் கீழ் விழுந்துள்ளான். ரயில் ஓடிக் கொண்டிருக்க அப்படியே அசையாமல் படுத்திருந்துள்ள அவனை ரயில் போன பிறகு போலிஸ் அதிகாரிகள் மீட்டுள்ளனர்.

இந்த பதபதைக்கும் காட்சியைப் பார்த்தவர்கள் அதிர்ச்சியில் உரைந்த நிலையில், சிராய்ப்பு காயங்களுடன் அவ்வாடன் மருத்துவமனையில் அனுமதிக்கப்பட்டுள்ளான்.


மனித வள  அமைச்சின்  ஏற்பாட்டில் பேராவில்  10,000 மாணவர்களுக்கு தொழில் திறன் பயிற்சி! – சிவநேசன் அறிவிப்பு

ஈப்போ, பிப் 17 – மனித வள அமைச்சின் TVET தொழில் திறன் பயிற்சி திட்டத்தின் கீழ் பேரா மாநிலத்தில் கல்வியில் பின் தங்கியுள்ள 10,000 மாணவர்களுக்கு தொழில் திறன் பயிற்சி வழங்கப்படும் என்று பேராக் மாநில ஆட்சிக் குழு உறுப்பினர் அ. சிவநேசன் இன்று அறிவித்தார். மனித வள அமைச்சர் வ. சிவகுமாரை மரியாதை நிமித்தமாக பேராக் மாநில அரசாங்கத்தின் சார்பில் அ. சிவநேசன் தலைமையிலான பேராளர்கள் இன்று சந்தித்து பேச்சு வார்த்தை நடத்தினர்.பேராவில் பல மாவட்டங்களில் தீவேட் பயிற்சி மையங்கள் அமைக்கப்படும் என்றும் அவர் தெரிவித்தார்.

TVET தொழில் திறன் பயிற்சி மூலம் மனித வள அமைச்சு நாட்டில் திறன் வாய்ந்த தொழிலாளர்களை உருவாக்கி வருகிறது. மனித வள அமைச்சர் சிவகுமாருடன் இன்று நடத்தப்பட்ட சந்திப்பு பெரும் மகிழ்ச்சியை அளிக்கிறது என்பதோடு பேராக் மாநிலத்தில் திறன் வாய்ந்த தொழிலாளர்களை உருவாக்க அவர் உதவ முன் வந்திருப்பது பாராட்டுக்குரியது என சிவநேசன் தெரிவித்தார். பேரா மாநிலத்தில் புறநகர் பகுதியில் வாழும் இளைஞர்களுக்கும் இந்த தொழில் திறன் பயிற்சி கிடைக்க ஏற்பாடுகள் செய்யப்படும் என்று அவர் சொன்னார்.

 Tags
10.000 Students will get

Human Resoursce ministry

in Perak under

TIVET industrial training


சுங்கை லங்காட் நீர் தரத்தை  சிலாங்கூர்  நீர் நிர்வாக  வாரியம்  கண்காணித்து  வருகிறது

ஷா அலாம், ஜூலை 2 – காஜாங் , Budiman தொழிலமயப் பகுதியில் சில தொழிற்சாலைகளில் ஏற்பட்ட தீ விபத்தை தொடர்ந்து சுங்கை லங்காட்டில் சில இடங்களில் 30 நிமிடங்களுக்கு ஒரு முறை நீர் மாதிரியை காண்காணிக்கும் நடவடிக்கையை Luas எனப்படும் சிலாங்கூர் நீர் நிர்வாக வாரியம் மேற்கொண்டு வருகிறது . தீவிபத்து ஏற்பட்ட இடத்திலிருந்து கழிவு நீர் வெளியேற்றம் கட்டுப்பாட்டில் இருப்பதை உறுதிப்படுத்துவதற்கான கண்காணிப்பு நடவடிக்கையும் மேற்கொள்ளப்பட்டு வருவதாகவும் சிலாங்கூர் ஆட்சிக்குழு உறுப்பினர் Hee Loy Sian தெரிவித்தார். நேற்று இரண்டு நீர் மாதிரிகளில் மேற்கொளளப்பட்ட சோதனையில் துர்நாற்ற தூய்மைக் கேடு கண்டுப்பிடிக்கப்பட்டது குறித்து உடனடியாக Puas சிடம் தெரிவிக்கப்பட்டதாக அவர் கூறினார். செராஸ் 11 ஆவது மைலில் உள்ள நீர் சுத்திகரிப்பு மையம் நேற்று மாலை 3 முதல் 6 மணிவரை மூன்று மணி நேரம் தற்காலிகமக மூடப்பட்டதாகவும் Hee Loy Sian தெரிவித்தார்.

 Tags
after industrial are fire

being monitored

Sungai Langat

water Quality


தீ விபத்தில் 36 வீடுகள் அழிந்தன 189 பேர் பாதிப்பு மாற்றுத் திறனாளி  மரணம்

ஜூலாவ் செப் 29 – சராவாவில் சரிகெய் வட்டாரத்தில் ஜூலாவ். சுங்கை சுஜும் மில் நீண்ட வீடுகள் குடியிருப்பு ஏற்பட்ட தீ விபத்தில் 36 வீடுகள் அழிந்ததில் 189 பேர் பாதிப்புக்கு உள்ளாகிய வேளையில் மாற்றுத் திறனாளி ஒருவர் மரணம் அடைந்தார். இந்த தீ விபத்து குறித்த தகவலை அறிந்தவுடன் பிண்டாங்கோர் ரில் உள்ள தீயணைப்பு மற்றும் மீட்பு நிலையத்தின் தீயணைப்பு வீரர்கள் சம்பவம் நிகழ்ந்த இடத்திற்கு விரைந்து அருகேயுள்ள ஆற்றின் நீர் வசதியை பயன்படுத்தி தீயணைக்கும் பணியில் ஈடுபட்டனர். தீயில் அழிந்த வீடுகளில் மேற்கொள்ளப்பட்ட பரிசோதனையில் வீடு ஒன்றில் இருந்த அறையிலிருந்து மாற்று திறனாளியின் கருகிய உடல் மீட்கப்பட்டதாக தீயணைப்பு அதிகாரி நிக்கோலஸ் பெலுலின் தெரிவித்தார். இந்த தீவிபத்தில் காயமடைந்த பெண்மணி ஒருவர் சிகிச்சைக்காக மருத்துவமனைக்கு கொண்டுச் செல்லப்பட்டார்.

 Tags
189 penguni rumah panjang Julau

hilang tempat tinggal

Lelaki Oku rentung


கூட்டரசு பிரதேச  அறக்கட்டளையின் பயிற்சித் திட்டம் ;  2,000 இளைஞர்கள் பயனடைவர்

கோலாலம்பூர், பிப் 2 – உபசரிப்பு துறையிலும், விமான போக்குவரத்து துறையின் தரை சார்ந்த சேவையிலும் பயிற்சியளிக்கும் திட்டத்தினை கூட்டரசு பிரதேச அறக்கட்டளை மேற்கொள்ளவிருக்கிறது.

அந்த பயிற்சி திட்டத்தினை DHS Hospitality Academy கல்வி நிலையத்துடனும், UPM பல்கலைகழகத்தின் கல்வி – பயிற்சி நிலையத்துடனும் இணைந்து மேற்கொள்ளவிருக்கிறது. அத்தரப்புகளுடன் கூட்டரசு பிரதேச அறக்கட்டளை கருத்திணக்க உடன்பாடு செய்துக் கொண்டது.

அந்த கருத்திணக்க உடன்பாட்டில், கூட்டரசு பிரதேச அறக்கட்டளையின் சார்பில் தலைமை நிர்வாக அதிகாரி Datuk Zaizalnizam Zainun -னும் , DHS Hospitality Academy – யின் தலைமை செயல்முறை அதிகாரி Dr. S. Sri Kumar-ரும் கையெழுத்திட்டனர்.

அந்த உடன்பாடு கையெழுத்திடும் நிகழ்வினை UPM பல்கலைகழகத்தின் கல்வி – பயிற்சி நிலையத்தின் நிர்வாகி Dr Kamil Yusoff பார்வையிட்டார்.

இந்த பயிற்சி திட்டத்தின் வாயிலாக 2,000 இளைஞர்கள் நன்மையடைவர். குறிப்பாக, வீடற்றவர்கள் , தனித்து வாழும் தாய்மார்கள், மாற்றுத் திறனாளிகள், மூத்த குடிமக்கள் , சிறிய குற்றங்களைப் புரிந்து தண்டிக்கப்பட்டவர்களும் இந்த பயிற்சி திட்டத்தில் இணைய முடியும்.

இத்திட்டத்தில் இணைய ஒருவர் கோலாலம்பூர் கூட்டரசு பிரதேசத்தின் குடிமக்களாக இருக்க வேண்டும். அவர்களது பெற்றோர் கூட்டர பிரதேசத்தின் வாக்காளர்களாக இருக்க வேண்டும். குடும்ப வருமானம் 1,500-க்குள் உட்பட்டதாக இருக்க வேண்டும்.

இந்த ஓராண்டு பயிற்சித் திட்டத்தில் பங்குபெறுவர்களுக்கு 600 ரிங்கிட்டிலிருந்து 750 ரிங்கிட் வரையில் மாதாந்திர ஊக்குவிப்புத் தொகையுடன், 250 ரிங்கிட் உற்பத்தி திறனுக்கான அலவன்சும் வழங்கப்படும்.

 Tags
2000 young people

Foundation signs an MoU

on the Hospitality Career Training Program

The Federal Territory

which will benefit


அமெரிக்க  அதிபர் தேர்தலில் மீண்டும்  போட்டியிடுவேன் – ஜோ பைடன்  அறிவிப்பு

வாஷிங்டன், ஏப் 25 – அடுத்த ஆண்டு நடைபெறவிருக்கும் அமெரிக்க அதிபர் தேர்தலில் மீண்டும் போட்டியிடவிருப்பதாகவும் , கமலா ஹரிஸ் துணையதிபர் பதவிக்கு போட்டியிடுவார் என அமெரிக்க அதிபர் ஜோ பைடன் அறிவித்திருக்கிறார். அமெரிக்க வரலாற்றில் அதிக வயதுடைய அதிபராக தற்போது 80 வயதுடைய ஜோ பைடன் திகழ்கிறார். அடுத்த நான்கு ஆண்டு கால தவணைக்கு அதிபர் பதவிக்கு போட்டியிடவிருப்பதாக சில நாட்களாகவே தமது விருப்பத்தை அவர் வெளியிட்டு வந்தார். அதிபர் பதவிக்கான அடுத்த தேர்தல் ஜனநாயக மற்றும் தனிப்பட்ட சுதந்தரத்திற்கான போராட்டாமாக இருக்கும் என வெள்ளை மாளிகை நிர்வாகத்தை மீண்டும் தற்காத்துக்கொள்ளும் முயற்சிக்கான வீடியோவை வெளியிடும் நிகழ்ச்சியில் உரையாற்றியபோது ஜோ பைடன் தெரிவித்தார். இதனிடையே அதிபர் பதவிக்கு தாம் மீண்டும் களத்தில் குதிக்கப்போவதாக முன்னாள் அதிபர் டோனல்ட் டிரம்ப் ஏற்கனவே அறிவித்துள்ளார்.

 Tags
announces 2024

Joe Biden

presidential run


10  மாதங்களாக  காரிலேயே வாழ்ந்து வரும்  ஒரு குடும்பத்தை  சேர்ந்த ஐவர்

தெமர்லோ, ஜூன் 22 – ஒரு குடும்பத்தைச் சேர்ந்த ஐவர் கடந்த 10 மாத காலமாக பழைய புரோட்டோன் வீரா காரை தங்களது இல்லமாக பயன்படுத்தி வருகின்றனர்.

42 வயதுடைய ரசாக் (Rasak) அவரது 39 வயதுடைய மனைவி சித்தி அசெரினா டாவுட் ( Siti Azeryna Daud) மற்றும் அவர்களது மூன்று பிள்ளைகளும் வீடு எதுவும் இல்லாததால் அந்த காரிலேயே வசித்து வருகின்றனர்.

வசிப்பதற்கும் தூங்குவதற்கும் வேறு வழியின்றி தங்களது காரையே பயன்படுத்தி வருவதாக ரசாக் தெரிவித்தார். அந்த குடும்பத்தினரின் அவலை நிலையை வெளிப்படுத்தும் வகையில் அவர்கள் குறித்த
பதிவு
ஒன்றை அண்மையில் Edi Arjuna Pencerita என்ற முகநூல் பயணர் பகிர்ந்து கொண்டதைத் தொடர்ந்து வலைத்தளவாசிகளின் கவனத்தை அந்த
பதிவு
ஈர்த்திருக்கிறது.

இதனைத் தொடர்ந்து ரசாக் குடும்பத்தினருக்கு பலர் உதவ முன்வந்துள்ளனர்.

இதற்கு முன் புல் வெட்டுவது முதல் பள்ளி வேன் ஓட்டுவது உட்பட பல்வேறு வேலைகளை செய்து வந்ததாகவும் கோவிட் 19- தொற்றுக்குப்பின் சிரமமான சூழ்நிலைக்கு உள்ளாகிவிட்தாகவும் ரசாக் கூறியிருக்கின்றார்.

சிலாங்கூர் , பந்திங்கில் வாடகை வீட்டில் இருந்ததோடு பிறகு கிள்ளான் பள்ளத்தாக்கில் உறவினரின் வீட்டில் தங்கியிருந்ததாகவும் ஆனால் சில பிரசசனைகளால் அங்கிருந்து வெளியேறி கடந்த 10 மாத காலமாக காரிலேயே தங்கியிருப்பதாக ரசாக் தெரிவித்துள்ளார்.

 Tags
10 months

car

family

Five

forced

to live


சொக்சோவில்  ரி.ம 250,000  போலி பண  கோரிக்கை  நால்வர்  கைது

கோலாலத்திரெங்கானு, மே 16 – சொக்சோவில் 250,000 ரிங்கிட் போலி பண கோரிக்கை தொடர்பில் எம்.ஏ.சி.சி நால்வரை கைது செய்தது. அந்த சந்தேகப் பேர்வழிகளில் இருவர் நிறுவனத்தின் நிர்வாகிகள் , ஒருவர் நிர்வாக தலைவர். மற்றொருவர் கணினி நிறுவனத்தின் உரிமையாளர் என தெரியவந்துள்ளது. Penjana 2.0 பொருளாதார ஊக்குவிப்பு திட்டத்தின் கீழ் அவர்கள் போலி பண கோரிக்கையை சமர்ப்பித்துள்ளனர். கைது செய்யப்பட்டவர்களின் 29 மற்றும் 63 வயதுக்குட்பட்ட வெவ்வேறு நிறுவனங்களைச் சேர்ந்த இரண்டு ஆடவர்கள் மற்றும் இரண்டு பெண்களும் அடங்குவர். வாக்குமூலம் அளிப்பதற்காக திரெங்கானு MACC அலுவலகத்திற்கு வந்தபோது அவர்கள் கைது செய்யப்பட்டனர். அந்த நால்வரும் கைது செய்யப்பட்டதை எம்.ஏ.சி.சியின் விசாரணைப் பிரிவின் மூத்த இயக்குனர் ஹசாமுடின் ஹசிம் உறுதிப்படுத்தினார்.

 Tags
4 held by MACC

over 25000 in false

Socso claims


SPM ஆங்கில வாய்மொழி சோதனையை நடத்தியவர் அதன் பின்னரே TikTok பிரபலமானார் ;  கல்வி அமைச்சர்

கோலாலம்பூர், பிப்  20  – SPM தேர்வுக்கான வாய்மொழி சோதனை பதிவுச் செய்யப்பட்ட நீண்ட நாட்களுக்கு பின்னரே, அதனை வழிநடத்தியவர் TikTok சமூக ஊடக பிரபலமானார் என்பதை, கல்வி அமைச்சர் பட்லீனா சிடேக் இன்று தெளிவுப்படுத்தினார்.

வாய்மொழி சோதனைக்கான குரல் பதிவு முன்பே செய்யப்பட்டு விட்டது. அதனால், அதில் சிக்கல் எதுவும் எழவில்லை என பாட்லினா குறிப்பிட்டார்.

தேர்வு வாரியத்திற்கும், மாநில கல்வித் துறைக்கும் உயர்நெறி மிகவும் முக்கியமானதாகும். தகுதி மற்றும் நம்பகத்தன்மை அடிப்படையிலேயே தேர்வை வழிநடத்துபவர்கள் பணியில் அமர்த்தப்படுவார்கள் என்பதையும் அமைச்சர் சுட்டிக் காட்டினார்.

எனினும், அவ்விவகாரம் தொடர்பில், முன் வைக்கப்பட்டுள்ள புகார்கள் கருத்தில் கொள்ளப்படும் எனவும் அவர் சொன்னார்.

முன்னதாக, இம்மாதம் 16-ஆம் தேதி நடைபெற்ற, SPM ஆங்கிலம் வாய்மொழி தேர்வை வழிநடத்திய, TikTok பிரபலத்தின் நம்பகத்தன்மை குறித்து பொதுமக்கள் பரவலாக கேள்வி எழுப்பியிருந்தனர்.

சம்பந்தப்பட்ட நபர், மிகவும் வேகமாக தெளிவான உச்சரிப்பில்லாமல் பேசியதால், மாணவர்கள் சிரமத்தை எதிர்நோக்கியதாக கூறப்பட்டது குறிப்பிடத்தக்கது.

 Tags
tik tok


அனைத்து  சமயங்களைக் கொண்ட  ஐக்கிய குழுவை அரசாங்கம்  புதுப்பிக்கும்

புத்ரா ஜெயா, ஆக 30 – சமயம் மற்றும் இனம் தொடர்பான விவகாரங்களை தீர்ப்பதற்கு சமயத் தலைவைர்ககளிடையே பேச்சு நடத்துவற்காக Inter Faith Harmony Committee எனப்படும் சர்வ சமய ஐக்கிய குழுவை அரசாங்கம் மீண்டும் புதுப்பிக்கவிருக்கிறது என பிரதமர் துறையின் சமய விவகாரங்களுக்கான அமைச்சர் டத்தோ டாக்டர் Mohd Na’im Mokhtar தெரிவித்திருக்கிறார். இந்நாட்டிலுள்ள பல்வேறு சமயங்களின் தலைவர்களைக் கொண்ட இக்குழுவிற்கு தாமும் தேசிய ஒருங்கிணைப்பு அமைச்சர் டத்தோ Aaron Ago Dagang கும் கூட்டாக தலைமையேற்றுள்ளதாக அவர் கூறினார்.

2020 ஆம் ஆண்டு ஆகஸ்டு 14 ஆம் தேதி ஐக்கிய குழு உருவாக்கப்பட்ட போதிலும் அண்மையக் காலமாக அது செயல்படாமல் இருந்தது. சமய தலைவர்களுடன் Merdeka நல்லெண்ண சடங்கில் நேற்று கலந்துகொண்ட பின் செய்தியாளர்களிடம் பேசியபோது Mohd Na’im இத்தகவலை வெளியிட்டார்.

ஐக்கிய குழுவை சாத்தியமான விரைவில் மீண்டும் சுறுசுறுப்பாக செயல்படுத்தும் பொருட்டு பல்வேறு தலைவர்களுடன் தொடர்புகொள்ளப்படும் என்றும் அவர் கூறினார். மலேசியாவில் கடைப்பிடிக்கப்படும் பிரதான சமயங்களைச் சேர்ந்த தலவர்களைக் கொண்ட அதிகாரப்பூர்வ ஆலோசனை அமைப்பாக திகழும் இந்த ஐக்கிய குழு சமூகங்களுக்கிடையே பரஸ்பர புரிந்துணர்வு மற்றும் ஐக்கியத்தை வலுப்படுத்துவற்கான நடைமுறை ஆலோசனைகளையும் செயல்திட்டங்களையும் அமல்படுத்தும் என Mohd Na’im தெரிவித்தார். நேற்றைய நிகழவில் பௌத்த, கிறிஸ்துவவ ,இந்து , சீக்கிய , Taoism ஆகியவற்றைக் கொண்ட சர்வ சமய மன்றத்தின் பிரநிதிகள் கலந்துகொண்டணர்.

 Tags
Harmony Committee

says Mohd Na'im

to be reaccivated


ஜோஸ்லின் சியா குடும்பத்தை விட்டு ‘தள்ளி வைக்கப்படுகிறார்’ ; தந்தை அறிவிப்பு

கோலாலம்பூர், ஜூலை 26 – சிங்கப்பூரை பூர்வீகமாக கொண்ட நகைச்சுவை நடிகை ஜோஸ்லின் சியா ஏற்படுத்தி வரும் சர்ச்சைகளை தாங்க முடியாததால், அவரை குடும்பத்தை விட்டு “தள்ளி வைப்பதாக” அவரது தந்தை அறிவித்துள்ளார்.

ஜோஸ்லினின் தந்தையான அந்தோணி சியா வை லியாங், தாமும் தமது மனைவி ஷெர்லியும், இறக்கும் வரை ஜோஸ்லினை தங்கள் பிள்ளையாக அங்கீகரிக்கப்போவதில்லை என ஒரு ட்விட்டர் பதிவு வாயிலாக தெரிவித்துள்ளார்.

சமுதாயத்திற்கு ஏற்ற சிறந்த மனிதராக ஜோஸ்லினை வளர்க்க நான் தவறிவிட்டேன் என்பதையே அவரது செயல்கள் காட்டுவதாக அந்தோணி சியா குறிப்பிட்டுள்ளார்.

கடந்த சனிக்கிழமை, செப்பாங்கில் இசைநிகழ்ச்சியை நடத்திய போது The 1975 இசைக்குழுவினர் ஏற்படுத்தியிருந்த சர்ச்சையை சுட்டிக் காட்டி மலேசியாவை எள்ளி நகையாடிய ஜோஸ்லின் மீண்டும் சர்ச்சையில் சிக்கியுள்ளார்.

அந்த இசைகுழுவினரை கைதுச் செய்ய மலேசியா ஏன் இன்டர்போல் (Interpol) போலீசாரின் உதவியை நாடவில்லை? எனவும், தம்மை போல மலேசியாவால் தடை செய்யப்பட்டவர்கள் பட்டியலுக்கு, The 1975 இசைக்குழுவைச் சேர்ந்த மேட்டி ஹீலியையும் (Matty Healy) வரவேற்பதாக, தமது ட்விட்டர் பதிவில் ஜோஸ்லின் கேலியாக குறிப்பிட்டுள்ளது பெரும் கண்டனத்தை பெற்றுள்ளது.

இதற்கு முன், அமெரிக்காவில் நடைபெற்ற நிகழ்ச்சி ஒன்றில் கலந்து கொண்ட பேசிய போது, மலேசியா குறித்தும், காணாமல் போன MH370 விமானம் குறித்தும் கேலியான கூற்றுகளை வெளியிட்டதால் ஜோஸ்லின் சர்ச்சையில் சிக்கினார்.

அவரது அந்த செயலை மலேசியா – சிங்கப்பூர் உட்பட பல்வேறு தரப்பினர் சாடி இருந்தது குறிப்பிடத்தக்கது.

 Tags
Bapa umum Jocelyn Chia dibuang keluarga?


கொரிய விமானத்திற்குள் துப்பாக்கி தோட்டா ; பயணிகள் அவசரமாக  வெளியேற்றம்

சியோல் , மார்ச் 10 – தென் கொரியா Incheon- னில் இருந்து புறப்பட தயாராக இருந்த விமானத்தில், துப்பாக்கி தோட்டா கண்டெடுக்கப்பட்டதை அடுத்து, அந்த விமானத்தில் இருந்து, 218 பயணிகளும் 12 விமான பணியாளர்களும் அவசரமாக வெளியேற்றப்பட்டனர்.

அனைவரும் அந்த விமானத்தில் இருந்து வெளியேற்றப்பட்டதை அடுத்து, போலீஸ் பயங்கரவாத தடுப்பு பிரிவினரும், வெடிபொருளை செயலிழக்கும் ராணுவ பிரிவினரும் விமானத்தை உடனடியாக சோதனையிட்டனர்.

கொரியாவில் தனிநபர்கள் துப்பாக்கியை வைத்திருக்க அனுமதி இல்லாத நிலையில், விமானத்திற்குள் எப்படி துப்பாக்கி தோட்டா வந்தது என போலீசார் தீவிரமாக ஆராய்ந்து வருகின்றனர்.

 Tags
218 passengers

evacuated after

in Korean Air plane

live bullet found


சிலாங்கூரின் புதிய மந்திரிபுசார் வெள்ளிக்கிழமை  பதவியேற்கக்கூடும்

ஷா அலாம், ஆக 15 – சிலாங்கூரின் புதிய மந்திரிபுசார் வெள்ளிக்கிழமை பதவி உறுதிமொழி எடுத்துக்கொள்ளக்கூடும் என எதிர்பார்க்கப்படுகிறது. சிலாங்கூர் மந்திரிபுசார் பதவியை ஏற்பவரின் பெயர் நாளை சிலாங்கூர் சுல்தானின் அனுமதிக்காக அவரிடம் சமர்ப்பிக்கப்படும் என தெரிகிறது. மாநில அரசாங்கத்தை பக்காத்தான் ஹராப்பான் நிலைநிறுத்திக் கொண்டால் ஒற்றுமை அரசாங்கம் டத்தோஸ்ரீ அமிருடின் ஷாரியை தொடர்ந்து மந்திரிபுசாராக நியமிக்கும் என இதற்கு முன் பிரதமர் டத்தோஸ்ரீ அன்வார் இப்ராஹிம் அறிவித்திருந்தார். இதனிடையே அமிருடின் அமைச்சராக நியமிக்கப்படுவார் என்றும் அவருக்கு பதில் மந்திரிபுசாராக பி.கே.ஆர் கட்சியைச் சேர்ந்த ஸ்ரீ செத்தியா சட்டமன்ற உறுப்பினர் Dr Fahmi Ngah நியமிக்கப்படலாம் என தகவல்கள் வெளியாகியுள்ளன.

 Tags
expected to be sworn

in on Friday

New Selangor MB


மோட்டார்  சைக்கிள்களை  ஏற்றிச் சென்ற   லோரி கவிழ்ந்தது

கோலாலம்பூர், ஜன – 16 – எட்டு மோட்டார் சைக்கிள்களை ஏற்றிச் சென்ற லோரி ஒன்று Gua Tempurung கை நோக்கி சென்று கொண்டிருந்தபோது Menora சுரங்கத்திற்கு அருகே வடக்கு தெற்கு நெடுஞ்சாலையில் 255.7 ஆவது கிலோமிட்டரில் கவிழ்ந்தது. இதனால் 11 கிலோமீட்டர் தூரத்திற்கு கடுமையான போக்குவரத்து நெரிசல் ஏற்பட்டது. காலை மணி 9.50 அளவில் ஏற்பட்ட விபத்தைச் தொடர்து போக்குவரத்து சுமூகமாக நடைபெறுவதற்கான நடவடிக்கை மேற்கொள்ளப்பட்டது.

 Tags
A lorry carrying a motorcycle crashed

North - South highway

traffic was congested for 11km


இணைய மோசடி ; தாய்லாந்து ஜோடிக்கு 12 ஆயிரத்து 640 ஆண்டுகள் சிறை

இணையம் வாயிலாக, பண முதலீட்டு மோசடியில் ஈடுபட்ட தம்பதிக்கு, தாய்லாந்து நீதிமன்றம் 12 ஆயிரத்து 640 ஆண்டுகள் சிறைத் தண்டனை விதித்து அதிரடி தீர்ப்பை வழங்கியது.

2019-ஆம் ஆண்டு, மார்ச் தொடங்கி அக்டோபர் மாதம் வரையில், இதர எழுவருடன் இணைந்து, முகநூல் வாயிலாக மோசடியில் ஈடுபட்ட குற்றச்சாட்டை அந்த தம்பதி ஒப்புக் கொண்டதை அடுத்து, நீதிமன்றம் அவர்களுக்கு அந்த தண்டனையை விதித்து தீர்ப்பளித்தது.

93 விழுக்காட்டு லாப ஈவு வழங்கப்பட்டதால், மிக அதிகமாக ஈராயிரத்து 533 பேர் அந்த முதலீட்டு மோசடியை நம்பி ஏமார்ந்ததாக கூறப்படுகிறது.

அதனால், 130 கோடி தாய்லாந்து பாட் அல்லது 17 கோடியே பத்து லட்சம் மலேசிய ரிங்கிட் பணத்தை அவர்கள் இழந்தனர்.

மோசடி குற்றத்திற்காக, அந்த தம்பதிக்கு விதிக்கப்பட்ட சிறைத் தண்டனையை பின்னர் தாய்லாந்து குற்றவியல் நீதிமன்றம் ஐயாயிரத்து 56 ஆண்டுகளாக குறைத்த வேளை ; தாய்லாந்து சட்டப்படி, ஒருவர் அதிகபட்சம் 20 ஆண்டுகள் மட்டுமே சிறைத் தண்டனையை அனுபவிக்க முடியும் என்பதால், அவர்கள் வாழ்நாள் முழுவதும் சிறையில் இருக்க வேண்டிய அவசியம் இருக்காது என கூறப்படுகிறது.

 Tags
The scammer couple

were sentenced to 12640

years in prison


சிலாங்கூர்  தேர்தல்  பணியின்போது  13,000 போலீஸ்காரர்கள் பாதுகாப்பில்  ஈடுபடுவர்

ஷா அலாம், ஜூலை 28 -அடுத்த மாதம் 12 ஆம்தேதி சிலாங்கூரில் நடைபெறும் மாநில தேர்தலை முன்னிட்டு நாளை தொடங்கும் வேட்பு மனு தாக்கல் தொடங்கி வாக்களிப்பு தினம் முடியும்வரை சிலாங்கூரில் 13,043 போலீஸ்காரர்கள் பாதுகாப்பு நடவடிக்கையில் ஈடுபடவிருக்கின்றனர். இவர்களில் சிலாங்கூர் போலீஸ் படையைச் சேர்ந்த அதிகாரிகள் மற்றும் போலீஸ்காரர்கள் என சுமார் 10,843 பேரும் இதர மாநிலங்களைச் சேர்ந்த போலீஸ்காரர்களும் தேர்தல் பாதுகாப்பு நடவடிக்கையில் ஈடுபடுத்தப்படுவர் என சிலாங்கூர் போலீஸ் தலைவர் டத்தோ Hussein Omar தெரிவித்தார். அதோடு ரேலா தொண்டூழிய படை உறுப்பினர்களும் தேர்தல் காலத்தில் பாதுகாப்பு ஏற்பாட்டு நடவடிக்கைகளில் உதவுவார்கள் என்றும் அவர் தெரிவித்தார்.

 Tags
bertugas diPRN Selangor

Lebih 13000 anggota polis


சிலாங்கூரில் 48 இடங்களில் அடுத்த வாரம் நீர் விநியோகம் தடை

ஷா அலாம், அக் 6 – சிலாங்கூரில் அடுத்த வாரம் ஹுலு லங்காட், பெட்டாலிங் மற்றும் கோல லும்பூர் மாவட்டங்களை உட்படுத்திய மருத்துவமனைகள் , கிளினிக்குகள், டைலசிஸ் மையங்கள் உட்பட 49 முக்கிய இடங்களில் நீர் விநியோக தடை ஏற்படும் என ஏர் சிலாங்கூர் நிறுவனத்தின் இடைக்கால தலைமை செயல் அதிகாரி அப்பாஸ் அப்துல்லாஹ் தெரிவித்திருக்கிறார். பாதிக்கப்படும் இந்த இடங்களில் நீர் டாங்குகள் மற்றும் நீர் விநியோகத்திற்கான மாற்று ஏற்பாடுகள் செய்யப்படும் என அவர் கூறினார். ஏர் சிலாங்கூர்  ரின் அதிகாரப்பூர்வ இன்ஸ்டாக்ராம் மில் நீர் விநியோகம் பாதிக்கப்படும் இடங்களின் பட்டியல் இடம்பெற்றுள்ளதாக அப்பாஸ் அப்துல்லாஹ் கூறினார். சுங்கை லங்காட் நீர் சுத்திகரிப்பு மையத்தை மேம்படுத்தும் பணிகள் அக்டோபர் 10 ஆம் தேதி தொடங்கவிருப்பதால் நீர் விநியோகம் தடை ஏற்படும். வழக்கம்போல் முழுமையாக நீர் விநியோகம் கிடைப்பதற்கு அக்டோபர் 12 ஆம் தேதிவரை காத்திருக்க வேண்டும் என்பதோடு அன்றைய தினம் கட்டம் கட்டமாக நீர் விநியோகம் திரும்பும் என அப்பாஸ் அப்துல்லாஹ் கூறினார்.


அம்னோ தலைவர், துணைத்தலைவர் பதவிக்கு போட்டியில்லை; பொதுப் பேரவையின் முடிவு இறுதியானது  – ஸாஹிட்

கோலாலம்பூர், ஜன 15 – அம்னோ தலைவர் மற்றும் துணைத்தலைவர் பதவிக்கு போட்டியிடக்கூடாது என்று கட்சியின் பொதுப்பேரவையில் நேற்று நிறைவேற்றப்பட்ட தீர்மானம் இறுதியானது என அக்கட்சியின் தலைவர் டத்தோஸ்ரீ அகமட் ஸாஹிட் ஹமிடி தெரிவித்திருக்கிறார். கட்சியின் இரண்டு உயர்மட்ட பதவிக்கு போட்டி இருக்கக்கூடாது என பேராளர்கள் செய்துள்ள முடிவை அம்னோ உறுப்பினர்கள் மதிக்க வேண்டுமென அவர் கேட்டுக்கொண்டுள்ளார்.

கட்சியின் சட்டவிதிகள் மற்றும் அம்னோ பொதுப் பேரவையின் விதிமுறைகளுக்கு ஏற்பவே பேராளர்களும் நிரந்தர தலைவர் Tan Sri Badruddin Amiruldin – னும் இந்த விவகாரத்தை கையாண்டுள்ளதாகவும் ஸாஹிட் தெரிவித்தார். இதனிடையே தலைவர் மற்றும் துணைத்தலைவர் பதவிக்கு போட்டியிருக்கக்கூடாது என நிறைவேற்றப்பட்ட தீர்மானத்தை அம்னோ உதவித்தலைவர் இஸ்மாயில் சப்ரி யாக்கோப், அம்னோ இளைஞர் பிரிவின் முன்னாள் தலைவர் கைரி ஜமாலுடின் உட்பட பலர் தங்களது கடுமையான எதிர்ப்பை தெரிவித்துள்ளனர்.

தலைவர் மற்றும் துணைத்தலைவர் பதவிக்கு போட்டியிடக்கூடாது என்றால் கட்சியின் உதவித் தலைவர் உட்பட இதர அனைத்து பதவிகளுக்கும் ஏன் போட்டியிருக்க வேண்டும் என இஸ்மாயில் சப்ரி கேள்வி எழுப்பினார். இந்த முடிவு மறுபரிசீலிக்கப்பட வேண்டும் என அவர் கேட்டுக்கொண்டார்.

 Tags
assembly’s

decision

final

No contest

umno

zahid


இறக்குமதி  செய்யப்டும் அரிசிக்கு  வர்த்தகர்களுக்கு கழிவு வழங்க  அரசாங்கம் இணக்கம்

கோலாலம்பூர்,செப் 17 – பயனீட்டாளர்களின் சுமையை குறைப்பதற்காக இறக்குமதி செய்யப்படும் அரசிக்கு வர்த்தகர்களுக்கு கழிவு வழங்குவதற்கு நெல் மற்றும் அரிசிய கண்காணிப்பு பிரிவு நடவடிக்கை எடுத்துள்ளது. இவ்வாண்டு இறுதிக்குள் உள்நாட்டு வெள்ளை அரிசியின் பற்றாக்குறைக்கு தீர்வு காணப்படும் என நெல் மற்றும் அரிசி கண்காணிப்பு பிரிவின் தலைமை இயக்குனர் Azman Mahmood கூறினார். பெரிய பேரங்காடிகளுக்கு அரிசி விநியோகிப்பை அதிகரிக்கும் நடவடிக்கையும் இவற்றில் அடங்கும் என அவர் தெரிவித்தார்.

 Tags
kepada peniaga

Kerajaan setuju ‘diskaun’ beras import


முஹிடின் பதவி விலகத் தேவையில்லை ; பெர்சாத்து

கோலாலம்பூர், மார்ச் 9 – நாளை நீதிமன்றத்தில் குற்றம் சாட்டப்படவிருக்கும் பெர்சாத்து கட்சியின் தலைவர் டான் ஶ்ரீ முஹிடின் யாசின், கட்சியில் தனது பொறுப்புகளில் இருந்து விலகத் தேவையில்லை என, அக்கட்சியின் தகவல் பிரிவு தலைவர் ரசாலி இட்ரீஸ் (Razali Idris) தெரிவித்தார்.

முஹிடின் விலக விரும்பினாலும் கட்சி அதற்கு இணங்காது. அதோடு அவர் பதவி விலக வேண்டுமென்பது நியாயமில்லை. இதுவொரு அரசியல் அடக்கு முறை என Razali Idris கூறினார்.

முன்னதாக, MACC-மலேசிய ஊழல் தடுப்பு ஆணையர் Azam Baki, முஹிடின் நாளை நீதிமன்றத்தில் குற்றம் சாட்டப்படவிருப்பதை உறுதிப்படுத்தினார்.

இந்நிலையில், கோலாலம்பூர் சேஷன் நீதிமன்றத்தில் முஹிடின் மீது , அதிகார முறைகேடு தொடர்பில் நான்கு குற்றச்சாட்டுகளும், நிதி மோசடி தொடர்பில் இரண்டு குற்றச்சாட்டுகளும் கொண்டு வரப்படலாமென நம்பப்படுகிறது .

 Tags
No need for Muhyiddin

says Bersatu leader

to resign


சக விளையாட்டாளர்களுக்கு பரிசளிக்க 35 தங்க ஐஃபோன்களை வாங்கியுள்ள மெஸ்ஸி

பாரிஸ், மார்ச் 2 – அர்ஜெண்டினாவின் உலகக் கிண்ண வெற்றியைக் கொண்டாடும் வகையில், சக அணியினருக்கும் பணியாளர்களுக்கும் பரிசளிப்பதற்காக, லியோனல் மெஸ்ஸி (Lionel Messi ) மொத்தம் 35 தங்க ஐஃபோன்களை ( iPhone) வாங்கியிருக்கின்றார்.

அதற்காக அவர் 9 லட்சத்து 41 ஆயிரம் ரிங்கிட் செலவிட்டிருப்பதாக, iDesign Gold நிறுவனத்தின் தலைமை செயல்முறை அதிகாரி கூறியிருக்கின்றார்.

மெஸ்ஸியின் வீட்டிற்கு அனுப்பி வைக்கப்பட்டிருக்கும் அந்த ஐபோன்கள் ஒவ்வொன்றிலும், விளையாட்டாளர்களின் பெயர், எண், அர்ஜெண்டினா அணியின் சின்னம் ஆகியவை பொறிக்கப்பட்டிருப்பதாக கூறப்பட்டுள்ளது.

 Tags
35 gold iPhones

gifts teammates

Messi


91 வயது மூதாட்டி கொலை ; மரண தண்டனையை எதிர்நோக்கியிருக்கும் ஆடவன்

மலாக்கா, ஜாசினில், 91 வயது மூதாட்டி ஒருவரை கொலை செய்ததாக குற்றச்சாட்டை எதிர்நோக்கியுள்ள ஆடவன், மரண தண்டனையை எதிர்நோக்கியுள்ளான்.

20 வயது பீட்டர் எனும் அவ்வாடவன், இம்மாதம் 20-ஆம் தேதி, பின்னிரவு மணி 1.30 வாக்கில், பூலாவ் டாராட் மெர்லிமாவ்விலுள்ள வீடொன்றில், 91 வயது மீசா முஹமட் அமினை கொலை செய்ததாக குற்றச்சாட்டை எதிர்நோக்கியுள்ளான்.

குற்றம் நிரூபிக்கப்பட்டால், கட்டாயம் மரண தண்டனை விதிக்கப்படலாம். இந்த வழக்கு விசாரணை மார்ச் எட்டாம் தேதி செவிமடுக்கப்படும்.

முன்னதாக, இம்மாதம் 20-ஆம் தேதி, கொள்ளை சம்பவத்தின் போது 91 வயது மூதாட்டி ஒருவர் கொலையூண்ட செய்தி ஊடகங்களில் வெளியிடப்பட்டது.

அதே நாள் காலை மணி எட்டு வாக்கில், அந்த கொலையுடன் தொடர்புடையவன் என நம்பப்படும் ஆடவன் கைதானான்.

 Tags
accused of killing

Nek Misah

Youth facing hanging


நிறுவனத்தின் உரிமையாளர் தம்மை தாக்கியதாக தலைமை  செயல்முறை அதிகாரி குற்றச்சாட்டு

தலைநகர், ஜன 30 -ஜாலான் டூத்தாவிலுள்ள நிறுவனம் ஒன்றின் உரிமையாளர் தம்மை தாக்கியதாக அந்நிறுவனத்தின் தலைமை செயல்முறை அதிகாரி புகார் செய்துள்ளார்.

கடந்தாண்டு செப்டம்பர் மாதம் 19-ஆம் தேதிக்கும் 21-ஆம் தேதிக்கும் இடைப்பட்ட காலத்தில், நிறுவனத்தின் இழப்பிற்கு பொறுப்பேற்க கூறி, தம்மை முகத்தில் சில முறை குத்திய உரிமையாளர் பின்னர் இணையம் வாயிலாக அந்த பணத்தை திரும்ப செலுத்துமாறு தம்மை விரட்டியதாகவும் அவர் கூறியுள்ளார்.

அதனால், சம்பந்தப்பட்ட நபருக்கு இழப்பு ஏற்பட்டதோடு, விலை உயர்ந்த கை கடிகாரம், கைப்பேசி ஆகியவற்றையும் அவர் இழந்ததாக, பிரிக்ப்பீல்ட்ஸ் போலீஸ் தலைவர் அசிஸ்டன் கமிஸ்னர் அமிஹிசாம் அப்துல் சுக்கோர் தெரிவித்தார்.

அச்சம்பவம் தொடர்பில், இம்மாதம் 18-ஆம் தேதி, பிற்பகல் மணி 1.28 வாக்கில், 38 வயது நபர் ஒருவர் போலீஸ் புகார் செய்த வேளை ; அவரை தாக்கிய 46 வயது நபருக்கு எதிராக போதைப் பொருள் குற்றங்கள் தொடர்பில் பழைய குற்றப்பதிவுகள் இருப்பது விசாரணையில் தெரிய வந்துள்ளது.

 Tags
beaten by

CEO claims to be threatened

company owner


மலாக்கா  மருத்துவமனையில்  பழுதடைந்த  மின்தூக்கி  சரிசெய்யப்பட்டது

மலாக்கா , ஜூன் 4 – மலாக்கா பொது மருததுவமனையில் பழுதடைந்த மின்தூக்கி சரி செய்யப்பட்டு விட்டது என சுகாதார அமைச்சர் டாக்டர் Zaliha Mustafa டுவிட்டரில் தெரிவித்துள்ளார். இந்த விவகாரம் தொடர்பாக மலாக்கா மருத்துவமனையின் இயக்குனரிடம் தாம் நேரடியாக தொடர்புகொண்டு பேசியதாக டாக்டர் Zaliha கூறினார். பொதுப் பணி அமைச்சின் குத்தகையாளரால் பழுதுபார்க்கப்பட்ட பின் நேற்று மாலையிலிருந்து அந்த மின்தூக்கி மீண்டும் செயல்பட்டு வருவதாக அவர் தெரிவித்தார். மின்தூக்கி பழுதடைந்ததால மருத்துவமனை பணியாளர் ஒருவர் சுவாசிப்பதற்கு சிரமத்திற்குள்ள நோயாளி ஒருவரை படியில் தூக்கிச் சென்றது சமூக வலைத்தளத்தில் வைரலானது.

 Tags
has been repaired

in the Melaka hospital

The broken elevator


ரேப்பிட் கே.எல். பஸ் தீப்பிடித்தது பயணிகளும் ஓட்டுனரும் காயமின்றி உயிர் தப்பினர்

கோலாலம்பூர், அக் 2 – பெட்டாலிங் ஜெயா, ஜலான் கண்டங்கில் ராபிட் கே. ல். பஸ் ஒன்றில் தீப்பிடித்ததைத் தொடர்ந்து அதிலிருந்த பயணிகளும் ஓட்டுனரும் உயிர் தப்பினர். அவசர அழைப்பு கிடைக்கப்பெற்றதைத் தொடர்ந்து நான்கு தீயணைப்பு வீரர்களுடன் தீயணைப்பு வண்டி சம்பவம் நிகழ்ந்த இடத்திற்கு அனுப்பிவைக்கப்பட்டதாக சிலாங்கூர் தீயணைப்பு மீட்புத்துறையின் துணை இயக்குனர் அஹ்மத் முகிலிஸ் முக்தர் தெரிவித்தார். அந்த பஸ்ஸில் 8 பயணிகள் இருந்தபோதிலும் அவர்களில் ஒருவர் மட்டுமே தீப்பிடித்ததை கண்டுள்ளார்.

அந்த பஸ் முழுமையாக எரிவதற்கு முன் பஸ் ஓட்டுனர் அந்த பஸ்சை உடனடியாக சாலையோரத்தில் நிறுத்தினார். இந்த தீவிபத்தில் எவரும் காயம் அடையவில்லை. ல்.ர்.டீ தாமான் ஜய – தாமான் ஸ்ரீ செண்டோசா வழி தடத்திற்கான பயணச் சேவையில் ஈடுபடும் தனது பஸ்களில் ஒன்று ஜலான் பெஞ்சல பஸ் நிலையத்திற்கு அருகே தீப்பிடித்ததை ராபிட் பஸ் நிறுவனம் உறுதிப்படுத்தியது.

 Tags
Bus Catches fire in PJ

Passengers and driver escape unharmed


பேராக் சுல்தானை Tik Tok காணொலியில் அவமதித்த பெண் கைது

பேராக் சுல்தானை தமது Tik Tok காணொலியில் அவமதித்த மலேசியப் பெண் ஒருவர் நேற்று கைது செய்யப்பட்டதாக போலிஸ் தெரிவித்துள்ளது. கிள்ளானில் ஒரு கார் நிறுத்துமிட பகுதியில் 34 வயது அப்பெண் கைது செய்யப்பட்டார். அவர் கடந்த மே முதலாம் தேதி பேராக் சுல்தானை அவமதிக்கும் காணொலியை தமது tik tok கணக்கில் பதிவிட பயன்படுத்திய கைப்பேசியும் இரண்டு SIM கார்டுகளும் பறிமுதல் செய்யப்பட்டுள்ளன. அரசருக்கு எதிராக வெறுப்புணர்வை தூண்டும் வகையில் செயல்பட்டது தொடர்பில் நிந்தனைச் சட்டத்தின் கீழ் அப்பெண்ணை புகிட் அமான் குற்றப் புலனாய்வுத் துறை விசாரித்து வருகிறது. இன்று அவருக்கான தடுப்புக் காவல் நீதிமன்றத்தில் கோரப்படவுள்ளது.

 Tags
for insulting

in Tik Tok video

Sultan of Perak

Woman arrested


பூமியின் அழகைப் பார்த்தபடி மதுவும் உணவும்; கட்டணம் வெறும் 1 மில்லியன் ரிங்கிட்தான்

பிரான்ஸ், மே 14 – பசிக்காக உணவருந்தி பின்னர் ருசிக்காக உணவருந்திய காலம் மாறி இப்பொழுது பொழுதுபோக்குக்காக உணவருந்தும் காலம் இது.

அதனாலேயே, வாடிக்கையாளர்களின் தேவையை பூர்த்தி செய்ய பல்வேறான உணவருந்தும் அனுபவத்தை உணவகங்கள் வழங்கி வருகின்றன.

அந்த வகையில், இப்போது பூமியில் உணவருந்தி சளித்த விட்ட மனிதருக்கு பூமியின் அழகை ரசித்தவாறு விண்ணலுகிலிருந்து உணவருந்தும் அனுபவத்தை வெறும் 1 மில்லியன் ரிங்கிட்டிற்கு ஏற்படுத்தி தரவுள்ளது பிரான்ஸ் நாட்டு Zephalto எனும் சுற்றுலா நிறுவனம் ஒன்று.

பூமிக்கு மேல், 25 கி.மீட்டர் உயரத்தில் ஹீலியம் வாயுவுடன் ஒரு சிறிய அறையை இணைத்து அதில் அமந்தவாரு உணவருந்தும் அனுபவத்தை வாடிக்கையாளர்கள் பெறவுள்ளனர்.

1 1/2 மணி நேரம் விண்ணுலகிற்கு பயணம், பின்னர் 3 மணி நேரத்திற்கு ஃபிரஞ்சு உணவுடன் மது, அதன் பின்னர் பூமிக்கு வந்துவிடலாம். இதுவே இந்நிறுவனம் ஏற்படுத்தியுள்ள பயண வசதியாகும்.

இரண்டு விமானிகள், 6 பயணிகளுடன் செல்லக்கூடிய இந்த சுற்றுலாப் பயணத்தின் 2024 ஆம் ஆண்டிற்கான டிக்கெட்கள் அனைத்தும் விற்று முடிந்துவிட்டனவாம்.

 Tags
1 million

and

as we

food

is only

of the earth

Ringgit

saw

the beauty

The fee

Wine


குடியிருந்த வீடு தீப்பற்றியதில் உடற்பேறு குறைந்த பெண் உயிரிழப்பு

பொந்தியான், மார்ச் 29 – ஜோகூர் பொந்தியான், Ayer Baloi- யில் வீடொன்று தீப்பிடித்ததில், உடற்பேறு குறைந்த பெண் ஒருவர் உடல் கருகி உயிரிழந்தார்.

இறந்த 47 வயதான அந்த பெண்ணின் உடல் , வீட்டின் தூங்கும் அறையில் கண்டெடுக்கப்பட்டது.

இதனிடையே, அப்பெண் குடியிருந்த 1 மாடி வீடு , 70 விழுக்காடு தீயில் அழிந்ததாக , பொந்தியான் ( Pontian ) தீயணைப்பு மீட்பு நிலையத்தின் உதவி அமலாக்க அதிகாரி Azhar Abdul Jalil தெரிவித்தார்.

 Tags
died

in the fire

Oku's woman


காதலியை கொலை செய்த ஆடவன் கைது.

ஈப்போ , ஜூன் 26 – ஈப்போ , தாமான் சோங் சூனில் (Taman Song Choon), உள்ள ஒரு கடை வீட்டொன்றில் , தனது காதலியை அடித்து கொலை செய்த குற்றத்திற்காக ஓர் ஆடவன் உட்பட 3 சந்தேக நபர்களை போலீசார் கைது செய்துள்ளனர்.

தொடர்ந்து இச்சம்பவத்தில் கைது செய்யப்பட்ட நான்கு பேரில் அவ்வாடவனின் தாயாரும் அடங்குவார்.

போலீசார் சம்பவ இடத்திற்கு விரைந்த போது 24 வயதுடைய அப்பெண் சுயநினைவற்று படுக்கையில் கிடந்திருந்த நிலையில், அவரை பரிசோதித்த போது உயிரிழந்துள்ளதாக தெரிய வந்துள்ளது.

இது குறித்து அப்பெண்ணின் 23 வயது காதலனை விசாரித்த போது அவன் துடைப்பை கட்டையால் அவரை அடித்ததாக போலீசிடம் ஒப்பு கொண்டுள்ளான்.

கைது செய்யப்பட்ட அனைவரும் 7 நாட்களுக்கு தடுத்து வைக்கப்பட்டுள்ளனர்.

 Tags
dipercayai dibunuh

teman lelaki

Wanita maut


பேருந்தை ஓட்டுனர் ஓட்ட; பிரேக்கை மட்டும் பயணி கையாள்கிறார்; உத்திரபிரதேசத்தில் ‘புதுமையான’ பேருந்து

உத்திர பிரதேசம், ஜூன் 11 – உத்திர பிரதேசத்தில் ஓடும் புதுமையான பேருந்தால் உத்திர பிரதேசம் போக்குவரத்துத் துறை சர்ச்சைக்கு ஆளாகியுள்ளது. பேருந்தை ஓட்டுவது என்னமோ ஓட்டுனர்தான், ஆனால் பிரேக்கை மட்டும் பயணி இழுத்து பிடித்துக் கொள்ள வேண்டும் என்பது அந்த புதுமையாகும்.

இது குறித்த காணொளி ஒன்று அதிகம் பகிரப்பட்டு வரும் நிலையில், அக்காணொளியில் ஓட்டுனர் பேருந்தை ஓட்டுவதும், பிரேக்கில் கயிறு ஒன்று கட்டப்பட்டு அதில் ஓட்டினரில் பின்னாள் அமர்ந்திருக்கும் பயணி ஒருவர் இழுத்து பிடித்துக் கொண்டிருக்கும் காட்சியும் அதில் இடம்பெற்றுள்ளது. பயணிகளின் பாதுகாப்பில் உத்திர பிரதேசத்தின் போக்குவரத்து துறைக்கு இவ்வளவு அலட்சியமா என கூறி மக்கள் கோபத்தை வெளிப்படுத்தி வருகின்றனர்.

 Tags
brek

bus driver

holding gear

passenger

tied with rope


சுரங்கப்பாதையில் சென்ற இரயிலில் தீ; ஆஸ்திரியாவில் பதற்றம்

வியெனா , ஜூன் 8 – ஆஸ்திரியாவில், ஹாம்பர்க் மற்றும் ஆம்ஸ்டர்டம்மை நோக்கி பயணம் செய்து கொண்டிருந்த போது, சுரங்கப்பாதையினுள் இரயிலின் கேபில் உரசி தீ விபத்து ஏற்பட்டதில்

அதில் பயணம் செய்து கொண்டிருந்த 200 பயணிகள் அவசரமாக வெளியேற்றப்பட்டனர்.

அதே சமயத்தில் 45 பயணிகள் சிறு தீப்புண் காயங்களுங்களுடன் உயிர் தப்பியதாக போலிஸ் தரப்பு கூறியுள்ளது.

சுமார் இரவு மணி 10.19 அளவில் நிகழ்ந்த அச்சம்பவத்தை தொடர்ந்து, தீயணைப்பு மற்றும் மீட்பு படையினர் இரவு 11.40 மணியளவுக்குள் தீயை கட்டுப்பாட்டிற்குள் கொண்டு வந்தனர்.

 Tags
200 train

evacuated from Austrian

Fire

passengers

tunnel


திருமண வீடியோ எடுக்க வெறும் RM200 மட்டும் தான் கட்டணமா? ; அடுத்தாண்டு மே வரையில் முழுமையாக முன்பதிவுச் செய்யப்பட்டுள்ள வைரல் வீடியோ ஒளிப்பதிவாளர்

கோலாலம்பூர், ஜூலை 6 – அவரிடம் ஆடம்பரமான அதிநவீன உபகரணங்கள் இல்லாமல் இருக்கலாம். எனினும், தனித்துவமான படைப்பாற்றலை கொண்டு அதனை ஈடு செய்து வருகிறார் 27 வயதே நிரம்பிய இளம் வீடியோ ஒளிப்பதிவாளர் ஒருவர்.

குறிப்பாக, தம்மிடம் இருக்கும் இரு i-phone களை மட்டுமே நம்பி, திருமண வீடியோ ஒளிப்பதிவு துறையில் துணிந்து கால் பதித்து அதில் வெற்றியும் கண்டுள்ளார், முஹமட் அஸ்வான் ஜமாலுடின் எனும் அந்த இளைஞர்.

பினாங்கு,கெப்பாலா பத்தாசை பூர்வீகமாக கொண்ட அஸ்வான், கடந்தாண்டு முதல் முறையாக உறவினர்களுக்கும், நண்பர்களுக்கும் இலவசமாக திருமண வீடியோக்களை செய்து தந்து, அத்துறையில் கால்பதிக்க தொடங்கினார்.

விரைவிலேயே, அஸ்வானின் திறமையை கண்டு அறிந்தவர்கள், அறியாதவர்கள் என பலர் அவரது சேவையை நாடத் தொடங்கியதால், எதிர்பார்த்ததைக் காட்டிலும் வெகு விரைவிலேயே அஸ்வான் இலாபம் ஈட்டத் தொடங்கினார்.

அதனை தொடர்ந்து, வாரம் தோறும் வெள்ளிக்கிழமை தொடங்கி ஞாயிற்றுகிழமை வரை மூன்று நாட்களுக்கு மட்டும், தம்மிடம் இருக்கும் iPhone 11 மற்றும் iPhone 13 Pro Max கைப்பேசிகளை கொண்டு, வெறும் 200 ரிங்கிட் கட்டணத்தில் உட்புற அல்லது வெளி சூழல் திருமண வீடியோக்களை அஸ்வான் எடுக்கும் வேளை ; இரண்டையும் சேர்த்துச் செய்ய 350 ரிங்கிட்டை அவர் கட்டணமாக விதிக்கிறார்.

இதில் ஆச்சரியம் என்னவென்றால், அதி நவீன வீடியோ கருவிகளுடன் பலர் வாடிக்கையாளர்களை தேடி அலையும் வேளை ; அஸ்வான் அடுத்தாண்டு மே வரையில், முழுமையாக முன்பதிவுச் செய்யப்பட்டுள்ளார்.

அதே சமயம், ஏன் வெறும் iPhone களை மட்டும் பயன்படுத்துகிறீர்கள், அதி நவீன காமிராக்களை பயன்படுத்தலாமே என கேட்டால்? அதற்கு அதிக பணம் செலவாகும், ஈடுசெய்ய வாடிக்கையாளர்களிடம் அதிக கட்டணம் வசூலிக்க வேண்டிவரும். கருவி எதுவாக இருந்தால் என்ன திறமைதான் முக்கியம் என்கிறார் அஸ்வான்.

 Tags
fully booked until May 2024

Penang wedding

RM200 per job becomes a hit

videographer who charges


கேரளாவில் சொகுசு படகு கவிழ்ந்து 21 பேர் மரணம்

இந்தியாவில் கேரளா மாநிலத்தில் மலப்புரம் மாவட்டத்திலுள்ள Tanur ரில் சுற்றுலா பயணிகளை ஏற்றிச் சென்ற இரண்டு அடுக்கு சொகுசு படகு ஒன்று கவிழ்ந்து விபத்துக்குள்ளான சம்பவத்தில் 21 பேர் மூழ்கி மரணம் அடைந்தனர். இறந்தவர்களில் பெரும்பாலோர் பள்ளிப் பிள்ளைகள் என கூறப்பட்டுள்ளது.

அந்த படகில் சுமார் 40 பேர் பயணம் செய்ததாக கூறப்பட்டாலும் சரியாக எத்தனைபேர் பயணம் செய்தனர் என்பது இன்னும் தெரியவில்லை. அவர்கள் எவரும் உயிர்காப்பு ஜேக்கட் அணிந்திருக்கவில்லை. இதுவரை 21 பேரின் உடல்கள் மீட்கப்பட்டுள்ள நிலையில் 10 பயணிகள் மருத்துவமனைகளில் சிகிச்சை பெற்று வருகின்றனர்.

அவர்களில் நால்வர் கவலைக்கிடமான நிலையில் உள்ளனர்.

படகு சகதியில் சிக்கிக்கொண்டதால் மரணம் அடைந்தவர்களின் எண்ணிக்கை மேலும் அதிகரிக்கக்கூடும் என கேரள மீன்பிடி மற்றும் துறைமுக மேம்பாட்டு அமைச்சு கூறியுள்ளது.

இச்சம்பவத்தில் இறந்தவர்களுக்காக இந்தியப் பிரதமர் நரேந்திர மோடி தமது ஆழ்ந்த அனுதாபத்தை தெரிவித்துக்கொண்டுள்ளார்.

 Tags
21 die

At least

Boat overturns

in India's

Kerala state


தந்தையை கத்தியை காட்டி மிரட்டிய ஆடவன்  மீது குற்றச்சாட்டு

கோத்தா பாரு , ஜூலை 5 – தனது 71 வயதுடைய தந்தையை கடந்த ஞாயிற்றுக்கிழமை இரவு 8:30 மணியளவில் கம்போங் பாசிர் ஹோர் அருகே உள்ள வீட்டினுள் கத்தியை கொண்டு மிரட்டிய குற்றத்திற்காக இன்று மாஜிஸ்திரேட் நீதிமன்றத்தில் குற்றஞ்சாற்றப்பட்டுள்ளார்.

39 வயது முகமட் ஷர்காவி இஸ்மாயில் (Mohd Shargawi Ismail) குற்றத்தை மறுத்து விசாரணை கோரினர்.

அதனை தொடர்ந்து அந்நபருக்கு நீதிமன்றம் 4,000 ரிங்கிட் ஜாமீனை வழங்க அனுமதித்துள்ளது.

 Tags
acu

bapa dengan pisau

libas

Penganggur didakwa


சிங்கப்பூர் செல்ல தற்காலிக கடப்பிதழை வழங்கும்படி ரோஸ்மா விண்ணப்பம்

கோலாலம்பூர், ஜூன் 14 – கடந்த மதம் ஜூன் 2-ஆம் தேதியிலிருந்து சிங்கப்பூரிலுள்ள தனது மகளை சந்திப்பதற்காக , டத்தின் ஶ்ரீ ரோஸ்மா தனது பயண கடப்பிதழை தற்காலிகமாக வழங்கும்படி அவர் இன்று நீதிமன்றத்திடம் மூன்றாவது முறையாக விண்ணப்பித்துள்ளார்.

இதனை அவர் தரப்பு வழக்கறிஞர் , Datuk Akberdin Abdul Kader உறுதிப்படுத்தியுள்ளார்.

மேலும் கடந்த ஆண்டு அக்டோபர் மாதம் தனது மகளின் இரண்டாவது பிரசவத்திற்காக சிங்கப்பூர் செல்ல நீதிமன்றம் ரோஸ்மாவிற்கு கடப்பிதழை வழங்கியுள்ளது.

 Tags
for trip to

makes third application

passport

retrieve

rosmah

singapore

to temporarily


அடைவு நிலை, திறன் அடிப்படையில் டென்டர்களுக்கான நிறுவனத்தை தேர்வு செய்ய வேண்டும் – அன்வார்

கோலாலம்பூர், மார்ச் 16 – ஒரு நிறுவனத்தின் அடைவு நிலை மற்றும் அதன் திறன் அடிப்படையில் மட்டுமே குத்தகைக்கான நிறுவனம் தேர்வு செய்யப்படுவதை உறுதிப்படுத்தப்பட வேண்டும் என பிரதமர் டத்தோஸ்ரீ அன்வார் கேட்டுக்கொண்டார். அனைத்து பெரிய டெண்டர்களை தகுதிபெற்ற நிறுவனம் பெறுவதற்கான கோட்பாடாக இது இருக்க வேண்டும் என அவர் வலியுறுத்தினார். இதற்கு முன் டென்டர்களை முடிவு செய்யும்போது இத்தகைய அனுகுமுறைகளை தாம் பின்பற்றி வந்ததாக நிதியமைச்சருமான அன்வார் கூறினார். அவர்களது ஆற்றல், திறன் மற்றும் நிதி வளம் ஆகியவற்றின் அடிப்படையில் குத்தகைக்கான நிறுவனம் தேர்ந்தெடுக்கப்பட வேண்டும். யாருக்கு குத்தகை வழங்குகிறோம் என்பது தெரியாமலேயே குத்தகைக்கு தகுதி பெறும் நிறுவனத்தை நாம் முடிவு செய்திருக்கிறோம் என நேற்றிரவு வீடமைப்பு சொத்துடமையாளர்கள் சங்கத்தின் ஆண்டு விருந்து நிகழ்வில் கலந்துகொண்டு உரையாற்யிபோது பிரதமர் இதனை தெரிவித்தார்.

 Tags
anonymous

Firms bidding

for govt tender

says Anwar

should remain


சொந்த  ஊருக்கு திரும்ப பள்ளிப் பேருந்தையே திருடிய வேலை  இல்லாத ஆடவன்

மலாக்கா, ஜன 31 – சொந்த ஊருக்குத் திரும்பி குடும்பத்தினரைப் பார்ப்பதற்காக பள்ளிப் பேருந்தையே திருடியிருக்கின்றான் வேலை இல்லாத ஆடவன் ஒருவன்.

எனினும், அந்த பேருந்து, மலாக்கா Taman Malinja பகுதிக்கு அருகில் விபத்துக்குள்ளானதை தொடர்ந்து, அந்த ஆடவன் பிடிபட்டதாக, Melaka Tengah மாவட்ட போலீஸ் தலைவர் Christopher Patit தெரிவித்தார்.

சம்பவத்தின் போது அந்த பள்ளிப் பேருந்தை, 68 வயதான உரிமையாளர் எண்ணெய் நிலையத்துக்கு அருகில் நிறுத்தி வைத்திருந்தார். பின்னர் , நேற்று மாலை மணி ஐந்தரை அளவில் , அந்த பேருந்து வெளியேறுவதைக் கண்டு, தமது தம்பி தான் அந்த பேருந்தை ஓட்டிச் செல்வதாக அவர் நினைத்துக் கொண்டார்.

ஆனால் பிறகு அவரது மகன் அழைத்து , பேருந்து திருடப்பட்டிருப்பதாக கூறியதை அடுத்து அந்த பேருந்தை அதன் உரிமையாளர் துரத்திச் சென்றார்.

வழியில் அந்த பேருந்து சாலையோரத்தில் கவிழ்ந்ததை அடுத்து, பொது மக்களின் உதவியுடன், அந்த உரிமையாளர் பேருந்தை திருடியவனைக் கைது செய்ததாக Christopher Patit தெரிவித்தார்.

இதனிடையே, பேருந்து கவிழ்ந்து சேதமடைந்ததில் உரிமையாளருக்கு 30,000 ரிங்கிட் வரை நட்டம் ஏற்பட்டிருப்பதாக அவர் கூறினார்.

 Tags
'Young people

family pilgrimage

in village'

steal bus for


பெரிக்காத்தான் நேசனல் கூட்டணி கட்டுப்பாட்டிலான 4 மாநில அரசாங்கங்க குழுமத்தின் அதிகாரப்பூர்வமற்ற  தலைவாக  மகாதீர் இருப்பார்

கோலாலம்பூர், செப் 15 – பெரிக்காத்தான் நேசனல் கூட்டணி கட்டுப்பாட்டிலான நான்கு மாநில அரசாங்கங்களுக்கான அதிகாரப்பூர்வமற்ற தலைவராக முன்னாள் பிரதமர் டாக்டர் மகாதீர் முகமட் இருந்துவருவார். 4 மாநில அரசாங்கம் அல்லது SG4 என்றழைக்கப்படும் அந்த மாநில அரசாங்கங்களுக்கான செயல் நடவடிக்கை திட்டம் குறித்து கிளந்தான், திரங்கானு, கெடா மற்றும் பெர்லிஸ் ஆகிய மாநிலங்களின் மந்திரிபுசார்கள் விவாதிப்பார்கள் என திரெங்கானு மந்திரிபுசார் டத்தோஸ்ரீ டாக்டர் அமகட் சம்சூரி மொக்தார் தெரிவித்தார். இந்த நான்கு மாநிலங்களும் ஆக்கப்பூர்வமாக நிர்வகிக்கப்படுவதை உறுதிப்படுத்துவதற்கு மகாதீர் எங்களுக்கு ஆலோசனைகளை வழங்குவார் என அவர் தெரிவித்தார்.

ஜப்பான் மற்றும் தென் கொரியா போன்ற நாடுகளைச் சேர்ந்த முதலீட்டாளர்களிடையே தொடர்பை ஏற்படுத்தும் பங்கையும் டாக்டர் மகாதீர் ஆற்றுவார் என அவர் தெரிவித்தார்.

SG 4 மாநிலங்களுக்கிடையே கொள்கை அளவில் ஒத்துழைப்பை ஏற்படுத்திக் கொள்வதற்கு பெர்லீஸ், கெடா ,கிளந்தான் மற்றும் திரெங்கானு ஆகிய மாநிலங்களின் மந்திரிபெசார்களுக்கிடையே ஏற்கனவே இணக்கம் காணப்பட்டுள்ளதாக பாஸ் கட்சியின் உதவித் தலைவருமான டாக்டர் அகமட் சம்சூரி மொத்தார் கூறினார்.

 Tags
Dr M

says Ahmad Samsuri

SG4

to be 'unofficial advisor'


உடல் நலம் தேறி வருகிறார் விஜய் ஆண்டனி; நாளை சென்னைக்கு திரும்புகிறார்

லங்காவி, ஜன 18 – லங்காவியில் படப்பிடிப்பின்போது, காயமடைந்து மருத்துவமனையில் சேர்க்கப்பட்ட நடிகர் விஜய் ஆண்டனி, உடல் நலம் தேறி வருகின்றார் .

மருத்துவரின் ஆலோசனையின்படி, நாளை அவர் மருத்துவமனையிலிருந்து வெளியேற அனுமதிக்கப்பட்டிருப்பதாகக் கூறப்படுகிறது.

அதையடுத்து, அவர் தமது குடும்பத்தினருடன் நாளை கோலாலம்பூர் வழியாக, இரவு சென்னைக்குத் திரும்புவார் என நம்பத்தகுந்த வட்டாரத்தில் இருந்து வணக்கம் மலேசியாவிற்கு தகவல் கிடைத்திருக்கின்றது.

நேற்று முன்தினம் , பிச்சைக்காரன் இரண்டு படப்பிடிப்பின்போது, Jet Ski யிலிருந்து விழுந்து, தண்ணீருக்குள் மூழ்கியதால் , பதறிய படப்பிடிப்பு குழுவினர், அவரைக் காப்பாற்றி மருத்துவமனையில் சேர்த்தனர். இவ்வேளையில், அந்த விபத்தில் விஜய் ஆண்டனிக்கு முகத்தில் காயங்களும், பற்கள் உடைந்திருப்பதாகவும் தெரிய வந்துள்ளது.

சிகிச்சைக்குப் பின் தற்போது அவர் ஓரளவு எழுந்து நடப்பதாகவும் கூறப்பட்டுள்ளது.

இவ்வேளையில் படத்தின் கதாநாயகன் காயமடைந்திருப்பதால், அவர் எப்போது பூரண குணமாகி படப்பிடிப்புக்கு திரும்புவார் என தெரிய வராத நிலையில், பிச்சைக்காரன் இரண்டு படப்படிப்புகள் தாமதமாகலாமென நம்பப்படுகிறது.

 Tags
Chennai tomorrow

recovering well

return

Vijay Antony


போலீஸ் அதிகாரிக்கு சங்கிலியை கையூட்டாக வழங்கிய ஆடவருக்கு, 30 ஆயிரம் ரிங்கிட் அபராதம்

கெடா, அலோர் ஸ்டாரில், சட்ட நடவடிக்கையில் இருந்து தப்பிக்க, போலீஸ் அதிகாரிக்கு தங்க சங்கிலி ஒன்றை கையூட்டாக வழங்கிய ஆடவருக்கு, 30 ஆயிரம் ரிங்கிட் அபராதம் விதித்து செஷன்ஸ் நீதிமன்றம் தீர்ப்பளித்தது.

தமக்கு எதிரான குற்றச்சாட்டை 27 வயது வி. சஞ்ஜீப் ஒப்புக் கொண்டதை அடுத்து அவருக்கு அந்த அபராதம் விதிக்கப்பட்டது. அபராதத்தை செலுத்த தவரும் பட்சத்தில், அவர் 12 மாதச் சிறைத் தண்டனையை அனுபவிக்க நேரிடலாம்.

முன்னதாக, கடந்தாண்டு செப்டம்பர் ஏழாம் தேதி, சஞ்ஜீப்புடன் இரு நண்பர்கள் தங்கி இருந்த தங்கும் விடுதி அறையிலிருந்து சம்பந்தப்பட்ட போலீஸ் அதிகாரி போதைப் பொருள் பொட்டலத்தை கைப்பற்றினார்.

எனினும், போதைப் பொருள் தொடர்பான குற்றச்சாட்டிலிருந்து தப்பிக்க, சஞ்ஜீப் அவருக்கு நான்காயிரத்து 649 ரிங்கிட் பெருமானமுள்ள தங்கச் சங்கிலியை கையூட்டாக வழங்கியதாக தெரிவிக்கப்பட்டது.

 Tags
000

bribing

fined

gold chain

owner

police

RM30

Supermarket


ரி.ம 365,000  போதைப் பொருள்  பறிமுதல்  தம்பதியர் உட்பட   13 பேர் கைது

ஜோகூர் பாரு, ஜன 10 – கூலாய் மற்றும் இஸ்கந்தர் புத்ரி வட்டாரத்தில் சோதனை நடத்திய போலீசார் போதைப் பொருள் வினியோக கும்பலைச் சேர்ந்த ஒரு தம்பதியர் உட்பட 13 பேரை கைது செய்தனர். இவர்களிடமிருந்து 365,000 ரிங்கிட் மதிப்புள்ள போதைப் பொருள் பறிமுதல் செய்யப்பட்டதாக ஜோகூர் போலீஸ் தலைவர் டத்தோ Kamarul Zaman Mamat தெரிவித்தார். அவற்றில் 9. 29 கிலோ ஹரோய்ன், 1,643 போதை மாத்திரைகளும் அடங்கும் என்று இன்று ஜோகூர் போலீஸ் தலைமையகத்தில் நடைபெற்ற செய்தியாளர் கூட்டத்தில் அவர் கூறினார்.

 Tags
13 arrested

Cops derail

Drug distribution

Iskandar Puteri

Kulai

ring


91 மீட்டர் ஏணியிலிருந்து கீழே விழுந்து உயிரிழந்த பிட்டன் மலையேறி

வியன்னா, செப்டம்பர் 20 – ஆஸ்திரியாவிலுள்ள, பிரபலமான டச்ஸ்டீன் (Dachstein) மலைப்பகுதியில், இரு பாறைகளுக்கு இடையில் ஏணியில் ஏறும் போது, 91 மீட்டர் உயரத்திலிருந்து பிரிட்டன் மலையேறி ஒருவர் கீழே விழுந்து உயிரிழந்தார்.

உயிரிழந்தவர் 42 வயது ஆடவர். எனினும், அவரது மேல் விவரம் எதுவும் வெளியிடப்படவில்லை.

Dachstein மலை அந்நிய சுற்றுப் பயணிகளிடையே மிகவும் பிரபலமானது. அங்கு செல்லும் மலையேறிகள் சமூக ஊடகங்களில் புகைப்படங்களை பதிவேற்றம் செய்வதும் வழக்கமாகும்.

உயிரிழந்த பிட்டன் மலையேறி, அந்த மலையில், அமைக்கப்பட்டிருக்கும் “இரும்பு சாலை” என அழைக்கப்படும் ஏணியில், தனி ஒருவராக ஏறும் போது கீழே விழுந்து உயிரிழந்தார்.

அதனால், மூன்றாம் தரப்பினரின் அலட்சியப் போக்கு அவ்விபத்துக்கு காரணம் என கூறப்படுவதை, அதிகாரிகள் நிராகரித்துள்ளனர்.

 Tags
91 meter

Pendaki jatuh tangga


ஜொஹாரி  லங்காவியில்  அதிகாரப்பூர்வ  பயணத்தை  மேற்கொண்டுவிட்டு  திரும்பினார்

கோலாலம்பூர், ஆக 18 – எல்மினா குடியிருப்பு பகுதியில் நேற்று நிகழ்ந்த விமான விபத்தில் மரணம் அடைந்த Pahang ஆட்சிக்குழு உறுப்பினர் Johari Harun லங்காவிக்கான அதிகாரத்துவ பயணம் மேற்கொண்டுவிட்டு திரும்பிக் கொண்டிருந்தார் என Pahang சட்டமன்ற சபாநாயகர் Sharkar Shamsudin தெரிவித்தார். லங்காவியில் இருந்த Pahang மந்திரிபெசாரை சந்திப்பதற்காக அங்கு அதிகாரப்பூர்வ பயணத்தை மேற்கொண்டுவிட்டு அவர் சுபாங் விமான நிலையத்திற்கு திரும்பியதாக Sharkar Tengku Ampuan Rahimah மருத்துவமனையில் செய்தியாளர்களிடம் தெரிவித்தார்.

 Tags
Johari Harun was returning from official visit to Langkawi

says Pahang speaker


கேபிபராவின் உற்ற நண்பனாய் வலம் வரும் பூனை ;  சுற்றுப் பயணிகளின் கவனத்தை ஈர்த்த அரிய நட்பு

தலைநகர், தேசிய மிருகக்காட்சி சாலைக்கு செல்லும் சுற்றுப் பயணிகளை, வியப்பில் ஆழ்த்தும் அம்சங்களில் ஒன்று அங்கிருக்கும் கேபிபரா விலங்குகள்.

உலகில் வாழும் மிகப்பெரிய கொறிணி உயிரினமான கேபிபரா, உணவு உண்ணும் காட்சியை நின்று பார்க்காதவர்கள் இருக்க முடியாது.

அந்த வியப்பை இரட்டிப்பாக்கும் வகையில், கேபிகரா விலங்கின் உற்ற நண்பனாய் வலம் வருகிறது பூனை ஒன்று.

கடந்த இரண்டு அல்லது மூன்றாண்டுகளாக இணைந்து வசிக்கும் அந்த அதிசய நண்பர்கள், தேசிய மிருகக்காட்சி சாலைக்கு சுற்றுப் பயணிகளை கவர்ந்திழுக்கும் முக்கிய அம்சமாகவே கருதப்படுகின்றன.

உணவு பழக்க வழக்கம் உட்பட பல்வேறு வேறுபாடுகள் காணப்பட்டாலும், அவை இணைந்தே வலம் வருவதை காணவும், புகைப் படம் எடுத்துக் கொள்ளவும் சுற்றுப் பயணிகள் ஆர்வம் காட்டுவதாக கூறப்படுகிறது.

 Tags
and capybara

cat

drawing

friendship

to Zoo Negara

Visitors


தடுப்புக்  காவலில்  50 வயது  ஆடவர் மரணம்

கோலாலம்பூர், ஆக 2 – சரவாவில் தடுப்புக் காவலில் 50 வயது நபர் ஒருவர் மரணம் அடைந்ததை புக்கிட் அமான் நன்னெறித்துறையின் அதிகாரி அஸ்ரி அகமட் உறுதிப்படுத்தினார். குற்ற செயல் தொடர்பாக விசாரணைக்காக கைது செய்யப்பட்டு அந்த ஆடவர் Marudi போலீஸ் நிலையத்தில் வைக்கப்பட்டிருந்தபோது நெஞ்சு வலிப்பதோடு சுவாசிப்பதில் சிரமத்தை எதிர்நோக்குவதாக கூறியதாக தெரிவிக்கப்பட்டது. இதனைத் தொடர்ந்து சிகிச்சைக்காக அந்த நபர் உடனடியாக Beluru கிளினிக்கிற்கு கொண்டுச் செல்லப்பட்டதாகவும் எனினும் இரவு மணி 10.30 அளவில் அவர் இறந்ததை கிளினிக் உதவியாளர் உறுதிப்படுத்தியதாக அஸ்ரி அகமட் வெளியிட்ட அறிக்கையில் தெரிவித்தார்.

அவரது மரணத்தின் காரணத்தை கண்டறிவதற்கு Miri மருத்துவமனையில் சவப் பரிசோதனை மேற்கொள்ளப்படும் . அவரது மரணம் தொடரபான விசாரணையை புக்கிட் அமான் தடுப்பு காவல் மரண விசாரணைப் பிரிவு மேற்கொள்ளும் என்று அஸ்ரி கூறினார். கடந்த வாரம் Setiawangsa police லோக்கப்பில் தடுத்துவைக்கப்பட்டிருந்தபோது 59 வயது ஆடவர் ஒருவர் இறந்தார் என்பது குறிப்பிடத்தக்கது.

 Tags
50-year-old man

dies in custody

in Sarawak


‘வேண்டத்தகாதவர்கள்’ ; இரு அமெரிக்க தூதர்கள், ரஷ்யாவிலிருந்து உடனடியாக வெளியேற உத்தரவு

மோஸ்கோ, செப்டம்பர் 15 – ரஷ்யாவுக்கான இரு அமெரிக்க தூதர்களை, Persona non Grata அல்லது “வேண்டத்தகாதவர்கள்” என மோஸ்கோ அறிவித்துள்ளது.

அதனால், அவர்கள் ஏழு நாட்களில் ரஷ்யாவிலிருந்து வெளியேறவும் உத்தரவிடப்பட்டுள்ளது.

ரஷ்ய வெளியுறவு அமைச்சின் அகப்பக்கத்தில், அந்த உத்தரவு வெளியிடப்பட்டுள்ளது.

அந்த இரு அமெரிக்க தூதர்களும், ரஷ்ய உள்விவகாரத்தில் தலையிட்டதாக, குற்றச்சாட்டை எதிர்நோக்கியுள்ளனர்.

அதோடு, ரஷ்யாவின் பாதுகாப்புக்கு மருட்டலை ஏற்படுத்தும் வகையில், இரகசிய தகவல்களை பெறுவதற்காக அவர்கள் ரஷ்ய உளவாளி ஒருவரை பணியில் அமர்த்தி இருந்ததாகவும் கூறப்படுகிறது.

முன்னதாக, கடந்த ஆகஸ்ட்டு மாதம் இறுதியில், விலாடிவொஸ்டொகிலுள்ள (Vladivostok), அமெரிக்க தூதரகத்திலிருந்து, ரஷ்யாவின் முன்னாள் பணியாளர் ஒருவரை, அந்நாட்டு FSB இரகசிய சேவை அதிகாரிகள் கைதுச் செய்தனர்.

உக்ரேனில், ரஷ்யா பயன்படுத்தும் போர் யுக்திகள் தொடர்பான தகவல்களை சேகரித்து, அமெரிக்க தூதரகத்திற்கு அந்நபர் அனுப்பியதாக குற்றம்சாட்டப்பட்டுள்ளது.

 Tags
diisytihar

Dua diplomat AS

persona non grata


மலேசிய புட்சால் கிண்ண காற்பந்து போட்டி; பகாங் ரேஞ்சர்ஸ் வெற்றி

ஷா அலாம், செப் 11 – ஷா அலாம் மெலாவாதி விளையாட்டரங்கில் நடைபெற்ற மலேசிய புட்சால் கிண்ண காற்பந்து போட்டியில் பகாங்கின் ரேஞ்சர்ஸ் குழு வெற்றியாளராக வாகைசூடியது. இப்போட்டியின் இறுதியாட்டத்தில் பகாங் ரேஞ்சர்ஸ் பெனால்டியின் மூலம் 3 -1 என்ற கோல் கணக்கில் ஜோகூரின் JDT குழுவை வீழ்த்தியது. அந்த இரு அணிகளுக்கிடையிலான முழு நேர ஆட்டம்

4-4 என்ற கோல் கணக்கில் முடிவுற்றதைத் தொடர்ந்து வெற்றியாளரை முடிவு செய்வதற்கு வழங்கப்பட்ட பெனால்டியில் பகாங் ரேஞ்சர்ஸ் அணி வெற்றி பெற்றது.


குற்றவியல் நடவடிக்கையில் ஈடுபடும் கும்பலை முறியடிப்பதற்கு சொஸ்மா பயன்படுத்த வேண்டும் – துணை ஐ.ஜி.பி வலியுறுத்து

சைபர்ஜெயா, செப்.27 – நாடு முழுவதும் குற்றவியல் நடடிக்கைகளில் ஈடுபடும் கும்பலை ஒடுக்குவதற்கு பாதுகாப்பு குற்றங்களுக்கான சிறப்பு நடவடிக்கைகளுக்கான 2012 ஆம் ஆண்டின் சொஸ்மா சட்டம் பரவலாகப் பயன்படுத்தப்பட வேண்டும் என்று போலீஸ் படைத் துணைத்தலைவர் டத்தோஸ்ரீ அயோப் கான் மைதீன் பிட்சைய தெரிவித்திருக்கிறார். ஜோகூர் போலீஸ் தலைவராக ராக இருந்தபோது மனித கடத்தல் கும்பலைத் தடுக்க எடுத்த வெற்றிகரமான முயற்சிகளில் சொஸ்மாவின் செயல்திறனைக் காணலாம் என தேசிய எல்லைப் பாதுகாப்பு கருத்தரங்கில் தனது எண்ணங்களைப் பகிர்ந்து கொண்டபோது அவர் இதனை தெரிவித்தார்.

குற்றவியல் சம்பவங்களில் ஈடுபடும் கும்பலை எதிர்த்துப் போராடுவதில் சொஸ்மாவின் பயன்பாடு பயனுள்ளதாக இருந்தது. ஆள்கடத்தல் நடவடிக்கையில் ஈடுபட்டவர்களில் மட்டுமின்றி அவர்களுக்கு உடந்தையாக இருந்த அதிகாரிகளும் கைது செய்யப்பட்டதாக அயோப் கான் கூறினார். இதனிடையே சிகரெட் மற்றும் மதுபானம் கடத்தல் மீதான நடவடிக்கையை கட்டுப்படுத்துவதில் தற்போதைய சட்டங்கள் செயல்பாட்டைக் கட்டுப்படுத்துவதில் குறைவான செயல்திறன் கொண்டதாக இருப்பதாகவும் அவர் தெரிவித்தார்.

 Tags
DIGP

must be widely applied

sosma

to cripple criminal syndicates


பாரதி கண்ணம்மா சீரியல்  நடிகை  ஸ்ருதி  சண்முகப்பிரியாவின்  கணவர் மாரடைப்பால்  மரணம்

சென்னை , ஆக 4 – பாரதி கண்ணம்மா தொடரில் நடித்துவரும் நடிகை

ஸ்ருதி சண்முகப்பிரியிவின் கணவர் அரவிந்த் சேகர் காலமானார். திருமணம் நடைபெற்று ஒரு ஆண்டு மட்டுமே ஆகியிருக்கும் அரவிந்த் சேகர் மாரடைப்பு காரணமாக திடீர் மரணம் அடைந்தார். அரவிந்த் சேகர் உடற்பயிற்சி நிலையத்தை நடத்திவந்தார். இவர் 2022 ஆம் ஆண்டு மிஸ்டர் தமிழ்நாடு பட்டத்தையும் அவர் வென்றவர் என்பது குறிப்பிடத்தக்கது. அவரது மரணம் தொடர்பாக சின்னத் திரை கலைஞர்கள் தங்களது ஆழ்ந்த அனுதாபத்தை தெரிவித்துள்ளனர்

 Tags
Bharathi Kannamma

Serial Actress Husband passed away